
ostquam  Plautum  in  locis  indicandis  non  tanta  quanta 
vulgo  creditur  licentia  praepositiones  aut  posuisse  aut 
omisisse  nuper  a  Goerbigioi)  demonstratum  est,  operae 
pretium  me  facturum  esse  spero,  si  nominum,  quibus  tempora 
significantur,  usum  Plautinum  accuratius  exposuerim.  Nam  quam- 
vis  multa  exempla,  quae  huc  pertineant,  a  viris  doctis  collata 
sint,  2)  tamen  a  nullo  adhuc  exempla  in  ordinem  satis  perspicuum 
redacta  aut  omnia,  quae  huc  referenda  erant,  allata  sunt. 

Itaque  hanc  rem  denuo  examinandam  mihi  proposui. 

Sed  priusquam  ad  rem  ipsam  accedamus,  paucis  explicabo, 
quo  ordine  materiem  disposuerim. 

Omnis  igitur  disputatio  divisa  est  in  partes  duas,  quarum 
altera  est  de  ablativi  usu  (Pars  I),  altera  de  accusativo  (Pars  II), 
atque  ita  quidem  rem  persecutus  sum,  ut  priore  utriusque  partis 
loco  de  iis  vocabulis  disputarem,  quae  per  se  ipsa  certum  quoddam 
temporis  momentum  vel  spatium  significant  (tempus,  tempestas; 
saeculum,  annus,  mensis;  dies,  nox;  hora  etc.)  quas  Hcet  nomi- 
nemus  „notiones  proprie  temporales" ;  altero  autem  loco  ut  dis- 
sererem  de  iis  vocabuhs,  quae  proprie  non  tempus  indicant,  sed 
rem   significant,   quae   in  idem  tempus  cum  aha  re  vel  actione 

^)Nomiimm,  quibus  loca  significantur,  usus  Plautinus  exponitur  etc. 
Halberstadii,  1883. 

^)Holtze,  Syiit.  prisc.  script.  Lat.  I.  p.  99—120,  183—226;  Draeger, 
Hist.  Syntaxl.  §§  178,  223;  Ebrard  in  Fleckeiseni  ann.  suppl.  X.  1879, 
p.  575—655:  „de  ablativi,  locativi,  instrumentalis  apud  priscos  scriptores 
Latinos  usu";  Kampmann,  de  Ab  praepositionis  usu  Plautino;  de  In  prae- 
positionis  usu  Plautino,  de  Ex  praepositionis  usu  Plautino  in  programm. 
Vratislav,  1845.     hue/iner,  Lat.  Grammatik  II.    §§  72.  79. 

incidat,  facile  autem  pro  tempore  ipso  ponuntur,  quocum  co- 
haerent  (lux,  sol,  crepusculum,  diluculum,  aurora,  tenebrae;  ludi, 
Calendae,  Aphrodisiae,  quinquatrus;  bellum,  pax;  vita,  aetas, 
adolescentia,  senecta,  puer,  aha)  quae  nominabimus  „notiones 
translate  temporales". 


Pars  L     De  Ablativo  temporis. 

Priusquam  ad  singulas  notionum  temporalium  leges  con- 
stituendas  accedamus,  loca  omnia  nullo  si  fieri  poterit  omisso, 
qui  quidem  ad  hanc  rera  maximi  momenti  est,  enumerare  et 
distribuere  conabimur,  quo  lacilius  usus  Plautinus  ex  ipsis 
exemplis  cognoscatur. 


I.  Notiones  proprie  temporales. 

a.  tempus,  terapestas. 

Tempus  generaliter  a  Plauto  significatur  vocabuhs  „tempus" 
et  ^tem])estas'\  Ablativus  ,.tempore"  (luum  addito  adiectivo  vel 
pronomine  accuratius  definitur,  promiscue  praepositiones  ponuntur 
vel  omittuntur. 

Ponuntur  praepositiones,  si  pronomen  „ipse"  accedit,  in  his' 
versibus:  Cist.  IVl.  18i)  in  tempore  ipso  spes  mihi  sancta  venit. 
Poen.  1138     Quom  tu  huc  advenisti  hodie  i7i  ipso  tempore.  • 

Si  alia  attributa  adduntur,  praepositio  „In"  omittitur.  Kud. 
prol.  4  Signum  quod  semper  tempore  exoritur  suo.  Merc.  33 
Quae  nihil  attingunt  ad  rem  nec  sunt  usui,  Ea  amator  profert 
saepe  advorso  tempore.  Amph.  567  potest  fieri,  tempore  uno  ^ 
Homo  idem  duobus  locis  ut  simul  sit? 


*)In  exemplis  afferendis  sequor  ordinem  ac  numeriim  versuum  hanii 
editionum:  Ritschelu  Trin.  Epid.  Curc.  Asin  Truc.  Auh  Amph.  Merc. 
Stich.  Poen.  Mil.  Bacch.  Pseud.  Men.  Most.  Pers.  So7menscheinii  Capt. 
Fleckeiseni  Rud.  Ileisii  Cas.  Cist  Ne  errores  exoriantur  moneo,  ubi- 
cunque  Ritschelium  nominavi  me  voluisse  significare  aut  ilhim  ipsum  aut 
socios  ab  eo  operae  adsumptos  Loewe,  Goetz,  Schoell. 


-     5    —       " 

Quum  autem  attributio  deest,  praepositio  exstat  in  his: 
Capt.  836  in  tempore  advenis.  Amph.  877  Atque  Alcumenae 
in  tempore  auxilium  feram.  Patet  „in  tempore"  his  locis  idem 
valere  ac  „suo  tempore"  vel  „opportune".     Vid.Draeger  1.1. 1,490. 

Restant  tria  exempla,  ubi  codices  abl.  „tempore"  omissa 
praepositione  exhibent,  quae  quamquam  non  defuerunt,  qui 
probarent,  ^)  tamen  si  accuratius  inspexeris  suspicione  haud  carere 
intelleges. 

Epid.  406  Edepol  ne  istam  hodie  tempore  gnato  tuo  Sumus 
praemercati!  (tempore  BF)  libri  praebent  „tempore"  cum  vitio 
numerorum,2)  qui  creticum  fiagitant,  qua  de  causa  Bothius^) 
scripsit  „tempori",  quod  probat  Holtzius  I,  p.  103.  Quae  quidem 
forma  „tempori"  *)  etsi  non  est  cur  necessario  improbetur,  tamen 
si  codicum  auctoritatem  sequimur  certo  intellegemus,  quum 
suo  tempore,  non  sero,  fieri  quidpiam  dicendum  esset,  Plauto 
placuisse  aut  „in  tempore"  (Amph.  877  Capt.  836)  aut  „temperi". 
Et  exemplaquum  sint  undeviginti,  „temperi"  formam  optimilibri  aut 
aperte  aut  non  dubiis  vestigiis  servaverunt  quindecim  locis:  Aul.  454 
temperiBsL,  sed  „tempori"  e  correctura;  Trin.911.  Cas.  II.  6,  60 
temperi  item  B  a  m.  pr.,  secunda  demum  „tempori".  Most.  314 
temperi  omnes  hbri.  Men.  445.  464.  467  temperi  C  B,  nisi 
quod  „tempori"  Dc.  Merc. 989  temper  OD,  temperareB;  temperi 
Acidahus.  Pseud.387^e;;«/;er2A  et  Gloss.  Plaut.,  „tempori"  reUqui. 
ibid.  1182,  temperi  AB  C  D,  nisi  quod  „tempere"  in  Da.  m.  pr. 
fuit.  Pers.  229  temperi  libri  et  Gloss.  Plaut.,  „tempori"  solus 
Da.  m.  rec. ;  ibid.  768  prorsus  ut  in  229,  ubi  temperi  bis  in  eodem 
versu,  „tempori"  bis  Da.  m.  rec;  Rud.  921.  Stich.  654  ^temperi'^ 
libri  omnes  et  Gloss.  Plaut. 

Uno  solo  versu  Capt.  183  exstat  tempori  in  B,  quod  quidem 
cum  RitscheHo,  5)   Fleckeiseno,    Sonnenscheinio,    quos    sequitur 


^)Ebrar(l,  Fleckeisen,  Draeger. 

*)  Cf.  Ritschelium  in  ed.  sua  et  Muellerum^    Plaut.    Prosodie  p.  747. 

''jPlauti  comoediae  ed.  Fr.  H.  Bolhe.    Berol.  1809—11.    4  voll. 

*)Cf.  Draeger  I,  p.  487  sq. 

*)  Set  si  venturu's,  temperi  (int.  venias).    Sic  scribendum  est  sec.  prae- 
ceptum  Ritschelii  proleg.  ad  Trin.  p.  109.    Vulgo  venturus. 

Ebrardus,  ad  reliquorum  multitudinem  accommodandum  esse 
censeo,  praesertim  cum  octo  versibus  post  (191)  in  eodem  sermone 
eademque  sententia  insequatur  ^temperi".  Quare  Epid.  406  pro 
codicum  „tempore"  non  „tempori"  sed  „temperi"  potius  scriben- 
dum  est,  quod  recepit  Goetzius  Guyetum  secutus. 

Neque  magis  Men.  1020  Edepol,  ere,  ne  tibi  suppetias  tempore 
adveni  modo  {tempore  libri,  et  Ebrardus  1.  c.)  codicum  scriptura 
ullam  speciera  probabilitatis  habet..  Nam  vix  credibile  est, 
Plautum  uno  tantum  loco  cum  veniendi  notione  conjunxisse 
^tempore",  sex  autem  aliis  locis  (bis  in  Men.  singulis  in  Capt. 
Most.  Sticb.  Trin.)  cum  eadem  notione  maluisse  sociare  „temperi". 
Quod  si  quis  in  uno,  qui  nunc  est  relictus,  versu  Asin.  733  Ut 
tetnpore  opportuneque  attulistis  („tempore"  libri  et  Fleckeisenus) 
lectionem  „tempore"  retinendam  esse  censeat,  vereor  ne  iniuria 
ille  Plautum  aequet  cum  poetis,  qui  soli  simplicem  „tempore" 
ablativum,  sed  raiis  exemplis  nec  nisi  cogente  metro  dactylico 
sic  admiserunt,  ut  idem  valeret,  quod  „suo  tempore".  Itaque 
boc  quoque  loco  contra  codd.  auctoritatem  cum  Ritschelio^) 
scribendum  censeo  „temperi". 

Ex  his  quae  disputavimus  sequitur  vocabulum   „tempus", 
quum  attributione  caret,  ubique  cum  praepositione  „In"  coniungi. 

Jam  accedamus  ad  alterum  illud  vocabulum  „tempestas", 
quo  tempus  generaliter  indicatur. 

Ablativus  „tempestate",  quumubique  attributio  accedat,  nus- 
quam  cum  praepositione  „ln"  conjunctus  legitur.  Rud.  917. 
Tempestate  saeva  experiri  expetivi  qui . . ,  meam  servitutem  tole- 
rarem.  Merc.  195  saevis  tempestatibus.  Cas.  prol.  18.  Ea 
tempestate  flos  poetarum  fuit.  Rud.  1189.  Quia  illa  (sc.praeda) 
tam  turbulejita  tempestate  evenerat. 


*)Vid.  editionem  RUschelii  eiusque  commentarium  in  vit.  Terentii, 
opusc.  III,  p.  244.  Nihil  facit  Kuehnast  1.  1.  180,  qui  Liv.  X.  14.  18.  cod. 
Med.  et  Par.  „tempore"  exhibere  testatur,  (Vide  Draeger  p.  490)  et  recte 
neissenbomius  inseruit  ^in"  praepositionem ;  nam  „in  tempore"  quindecies 
exstat  apud  Liv.  et  inaudita  est  talis  loquendi  ratio  in  sermone  prosaico. 
Cic.  off.  III,  14.  58  et  I,  29.  104  temperi  scribendum  esse  monet  Heine; 
„tempori**  non  recte  Kuehner  II.  p.  264. 


b.  Saeculani,  annus,  mensis. 

Substantivum  ^saeculum''  bis  tantum  invenitur,  Aul.  126 
Nec  mutam  profecto  repertam  ullam  esse  hodie  Dicunt  muherem 
ullo  in  saeculo  (sic  Goetzius,  hbros  secutus,  uUod  Ritschehus 
Nov.  exc.  Plaut.  p.  62).  Mil.  1079  Quin  miUe  annorum  perpe- 
tuo  vivunt  ab  saeclo  ad  saeclum. 

„Annus"  vocabulum,  quum  additamentum  adsciscit,  nusquam 
apud"piautum  cum  praepositione  conjunctum  est.    Significatur 
autem  primum  tempus,  quo  quid  fit:  Merc.  66  Nec  nisi  qmncto 
«,m«  w«e  sohtum  visere  Urbem.    Bacch.928  Et  miUe  numero 
navium  decumo  anno  post  subegerunt . .  .  Pergamum.    Most.  159 
Eventus  rebus  omnibust,  velut  hoi-no  (intell.  anno)  messis  magnast. 
Sic  quoque  LuciUus  omisso  anno  VII,  2;  XXVIII,  23.     Tum 
tempus  quoque,  per  quo  dactio  ahqua  durat,  indicatur  Bacch.  6  sqq. 
Ulixem  audivi  fuisse  aerumnosissimum,  Qui  viginti  annis  errans 
a  patria  abfuit,    Verum  hic  Ulixem  multo   adulescens  antidit. 
Sic  cum  Ritscheho  legendum  videtur.     Vide,  quae  is  de  his 
versibus  in  Mus.  Rhen.  t.  IV,  p.  354  sqq.  et  567  sqq.  disputavit. 
Frustra  hunc  locum  interpretes  tentarunt  velut  Bothms.  i)    Nam 
non  tam   inusitatam  esse  hanc  loquendi  rationem  quam  adhuc 
grammatici  statuenint,  docent  Gic.  ofif.  3,  1  triainta  annis  vixisse 
Panaetium,  et  Suet.  Cal.  59  vixit  annis  vndetriginta.     Profecta 
autem  est,  ni  fallor,  haec  loquendi  ratio  ex  neglegentiore  sermone 

vulgari.  .        .  „ 

Quum  ablativus  «anno"  attributione  caret,  praepositio  „ln 
ponitur,  velut  Rud.  1127  Rerin  ter  tu  in  anno  has  ovis  tonsitan, 
aut  interdum  omittitur,  ut  Truc.  393  qui  quasi  uxorem  sibi  Me 
habebat  anno,  dum  hic  fuit.  Sic  enim  scribendum  est  cum 
SchoeUio,  qui  videtur  secutus  esse  Lipsium  Ant.  lect.  1,  3.  Gt. 
Bergk.  Beitr.  p.  60  et  Dombart.  Philol.  XXVIII  p.  735  (anno 

~"  ')Scripsit  Bolhlm:    mixem aerumnosissimum  viginti   anms 

et  mixem  multo  adulescens  antidit,  haud  dubie  secutus  Chansmm  p.  184 
BO  qui  versus  ita  scriptos  affert:  Ulixem  audivi  fuisse  aerumaos.ssimum 
Annis  viginti  et  adulescens  multo  Uli..em  anteit,  ita  ut  coaluennt  versus 
6  et  7. 

um  du  BDii,  annoum  dum  C,  quod  Itali  mutarunt  in  „anno 
uno  dum").  Vid.  Truc.  ed.  Schoell.  praef.  XV  not.  1  et  Geppert. 
Stud.  Plaut.  I  p.  87—111.  „Annum  dum^*  voluit  Camerarius 
scribere,  non  recte.  Comprobatur  enim  Lipsii  conjectura  Amph. 
prol  91  Etiam  histriones  anno  qiiom  in  proscenio  hic  Jovem 
invocarunt  venit  (sic  Ubri).  Cujus  versus  i)  auctoritas  quamquam 
non  tanta  est,  ut  usus  Pkutinus  constituatur,  tamen  ex  eo 
cognoscimusveteres  sic  loqui  potuisse,  etPlautum  sic  esse  locutum 
intellegimus  ex  Men.  205  Quattuor  minis  ego  istanc  emi  anno 
uxori  meae.  Patet  autem  his  locis  „anno"  idem  valere  atque 
„anno  praeterito",  ut  recte  jam  dudiun  acceperunt  interpretes. 
Vid.  Gronov.  ad  Amph.  1.  1.  Intelligitur,  inquit  to  abhinc. 
AHter  res  se  habet  Most.  505  Quae  hic  monstra  fiunt  aniio 
vix  possum  eloqui,  ubi  significatur  tempus,  intra  quod  ahquid  fit. 
Etiam  hoc  loco  „anno"  signiticantem,  ut  ita  dicam,  vim  induisse 
facile  apparet;  opponitur  autem  „annus"  aliis  vocabulis  temporis 
spatia  significantibus,  velut  „hora,  dies",  ita  ut  habeat  eandem 
vim  quam  „uno  anno". 

„Mensis"  eodem  modo  usurpatur  atque  „tempestas";  nus- 
quam  cum  praepositionibus  conjungitur,  ubique  autem  attributionem 
adsciscit.  Exstat  autem  in  his  versibus:  Truc.  497  Nunc  ad 
amicam  decumo  mense  2)  post  Athenas . . .  Viso.  Amph.  670  adveni 
domum  deeumo  post  mense  Aul.  798     Nam  tua  gnata  peperit 


»)  „Ante«  vel  „antehac**  scribendum  putat  Ussingius  teste  Ritschelio.  Sed 
fortasse  integer  Amph.  prol.  a  Plauto  abjudicandus  est.  Cf.  Rilschelii  Parerg. 
p.  225  et  quae  Goetzius  et  Loewius  adnotanmt  ad  vers.  1  et  91.  Vid.  Lorenzii 
praef  Mil.  p.  48. 

>)Plautus  ut  indicaret  quanto  tempore  ante  (post)  aliquid  factum  esset, 
plenimque  ablativo  cum  praepositione  „ante«  (post)  conjuncto  usus  est.  Ad 
hanc  structuram  quamquam  concedendum  est  vim  solius  ablativi  proxime 
accedere,  tamen  cavendum  est,  ne  quis  simplicis  ablativi  eandem  vim  esse 
credat  atque  alterius  structurae  praepositione  auctae.  Si  dicitur:  „anno  ante" 
aliquid  fit,  significatur  rem  fieri  priusquam  annus  esse  coeperit;  si  dicitur 
„anno  tit",  rem  fieri  cum  annus  esse  jam  coeperit.  Hujus  usus  exempla 
apud  Plautum  habemus  Truc.  393.  Amph.  91.  Men.  205.  Vide  infra. 
Exempla  ex  aliis  scriptoribus  sumpta  praebent  Landgraf  ad  Cic.  pro  Roscio 
Amerino  §  20  et  Du  Mesnil  Nov.  Annal.  1884  p.  765—68. 

decumo  mense  post  (Nonius  p.  254,  1)  Amph.  481  Alter  decumo 
post  mense  nascetur  puer  .  .  alter  mense  septumo,  ubi  „post  mense 
decumo"Bothius;  at  cf.Brugmanus  p.35,i)  [Huncversum  cum  ahis 
antecedentibus  et  insequentibus  in  suspicionem  vocat  Langenus, 
Beitraege  etc.  p.  42  et  Ussingius  in  ed.  sua  ut  additos  ab  eo, 
qui  prologum  confecerit.] 

Tempus  intra  quod  aliquid  fit,  voc.  „mensis"  bis  indicatur: 
Poen.  872  Jam  his  duobus  mensihus  Volucres  alae  tibi  erunt  hir- 
quinae.   Pers.  504  Neque  istoc  redire  his  octo  possum  mensibus. 

c.    Dies. 

Longum  est  exempla,  quae  „die"  cum  attributis  exhibent, 
enumerare  omnia  singulaque  significationum  genera  accuratius 
distribuere,  praesertim  cum  eodem  fere  modo  atque  apud  classicos 
qui  dicuntur  scriptores  usurpentur  apud  Plautum.  Itaque  ex 
permagno  locorum  numero  eos,  qui  corrupti  videntur  aut  in 
quibus  locutio  propria  est  Plauti,  afieram  omnes,  ex  reliquis  autem 
satis  est  paucos  exempli  gratia  proferre. 

a.     Primum   tempus   quo   quid  fit  indicatur.      Amph.    254 

Quia  illo   die  impransus   fui.  Rud.    1337    eodem  [illo\    die  ubi 

viduli    sies    potitus.   („illo"  inseruit  Fleckeisenus  metri  causa). 

I  Men.   749      Eodem  die  illum  vidi,    quo    te  ante    hunc    diem. 

Men.    1156      Vis    conclamari   auctionem  fore?    quo  die?      Die 

1    septimi.       „Quo    die"    scripsit    Lambinum    secutus    Ritschelius, 

I    „qui  die"  Gulielmus  et  Taubmannus,   quod  quamquam  propius 

l  accedit  ad    codicum   scripturam    (quidem   vel    quide   BD,   quid 

t  est  C)  vix  probabile  videtur;  nam  qui  substantivum  est  neque 

unquam  apud  Plautum  adiectivi  munere  fungitur.     Vid.  Kienitz, 

de  qui  .   .   .   apud   priscos    scriptores  Latinos    usu    in  Annal. 

philol.    suppl.  X.    1879   pp.  528  et  540.     Pseud.  1173  quotumo 

die  Ex   Sicuone   pervenisti  huc?   altero  ad  meridiem.      Mil.  45 

/  Sunt  homines  tu  quos  occidisti  uno  die.  Sic  cum  Brixio  legendum 

*J  Quem  admodum  in  iambico  senario  Roraani  veteres  verborum  accentum 
cum  .  .  num.  consoc. 

videtur.  Cf.  Langen.  1.  c.  p.  243  qui  falsam  esse  demonstrat 
Ritschelii  conjecturam,  Sunt  homines  quos  tu  occidisti  una  uno 
die  (una  deest  in  codd,  quos  tu  libri  cum  A),  quam  receperunt 
Lorenzius  et  Fleckeisenus.  Brixii  transpositionem  silentio  probat 
Ritschelius  opusc.  II,  649  et  Ribbeckius  in  editione  sua,  ita  tamen 
ut  hic  pro  „homines'*  scribat  „omnes".  Cas.  V,  1,  5  Nunquam 
ecastor  ullo  die  risi  adaeque.  Poen.  848  suo  feslo  die.  Aul.  380 
festo  die  si  quid  prodegeris,  Profesto  egere  liceat.  Epid.  639 
natali  die,  Pseud.  234.  Mittam  hodie  huic  suo  die  natali  malam 
rem  magnam  et  maturam.  Poen.  497  die  bono,  Aphrodisiis. 
Generis  feminini  „dies"  his  locis  est;  Pseud.  301  Emito 
die  eaeca  hercle  oHvom,  id  vendito  oculata  die.  ibid.  279  quod 
tibi  promisit  guaqiie  id  promisit  die,-  nihil  autem  discrepat  a  „die" 

masculine  usurpato. 

Nunc  venio  ad  quattuor  locos,   ubi  localis  i)  adjectivi  fonna 

cum  vocabulo  „die"  coniuncta  est. 

Most.  881  Hoc  die  crastini  quom  herus  resciverit  (di  crastini 
CDF,die  crastini  Ritschehus  Pyladem  secutus.  Vid.  quoque  Loren- 
zium  ad  h.  1.  et  ad  956.  Men.  1156  quo  die?  die  septimi^) 
(septimi  B  septimi  DC.  Men.  1157  Auctio  fiet  Menaechmi  mane 
sane  septimi  (sic  omnes  Ubri).  Pers.  260  ibi  mercatum  dixit  die 
esse  5epftw«?/(septimeiBCD,  septimi  FZ),  quod  Lachmannus  tetigit 
in  Lucr.  p.  98.  Vid.  Kuehner  I,  §  412.  Alteram  iUam  formam 
localem  in  e  exeuntem,  cujus  exempla  affert  GeU.  X,  24.  1  sqq. 
et  Macrob.  I,  4  apud  Plautum  iam  non  invenimus,^)  nisi  forte 
in  Pers.  260  vestigia  eius  servata  existimes.  Notandum  autem 
videtur  „die"  habere  extremam  syUabum  longam,  propterea  quod 
veteres  etiam  diequinti  pro  adverbio  copulate  dixisse  secunda 
syUaba  correpta  Gellius  tradit.  Pertinent  huc  quoque  adverbia 
illa,  quae  ex  tali  vocabulorum  copulatione  profecta  sunt,  velut 

i)Frustra  se  torsit  fTeisius,  cuin  has  esse  genetivi  formas  demonstrare 
conaretur.  Vid  Hartimg  de  cas.  p  206  sqq.  Haase  ad  Reisig  §  365  ad- 
not.  541.     Corssen  I,   175.  775.  II,  855.     Kufm  Ztschr.  XVI,  304.     Kuefmer  I, 

§  62,  1. 

2)  Vid.  Brix.  ad  h.  1. 

«)Pomponius  antiquissimus  est  scriptor,  apud  quem  haec  forma  reperitur. 
„die  quarte"  affert  Gellius  §  5  ex  ejus  Atellanis,  die  quarte  §  1. 


I 


—     11     — 

cotidie  *)  postridie,  pridie,  de  quibus  postea  dicam.    Vid.  Ebrard. 
p.  606. 

b.  Deinde  temporis  spatium  intra  quod  aliquid  fU  de- 
signatur.  Quod  quum  fit  praepositiones  aut  ponuntur  aut  id  quod 
rarius  est  omittuntur. 

Omittuntur  Most.  238  Nam  neque  edes  quicquam  neque 
bibes  apud  me  kis  deceni  diebus.^)  Poen.1207  VeUm  . . .  dixerit 
Nos  fore  invito  domino  nostro  diebus  paucis  Uberas.  s)  Aul.  70 
Decies  die  uno  saepe  extrudit  aedibus.  Pers.  265  Diu  quod  bene 
erat,  die  uno  absolvam.  Pers.  37  Quos  continuo  tibi  reponam 
hoc  \riduo  aut  quadriduo.  Sed  fortasse  cum  Lachmanno  hoc  loco 
scribendum  est  „in  triduo  aut  quadriduo  hoc"  (in  hoc  triduo  Ubri), 
cum  vocabula  triduum,  quadriduum  etc.  reUquis  locis  cum  ,,In" 
praepositione  sint  coniuncta. 

Praepositiones  ponuntur  his  locis:  Capt.  168  nam  iUum  con- 
fido  domum  In  his  diebus  me  reconciUassere.  Truc.  643  Ego  faxo 
dicat  me  in  diebus  pauculis  Crudum  virum  esse.  Pseud.  316  ego 
in  hoc  triduo  .  .  .  evolvam  id  argentum  tibi.  Asin.  764  ni  in 
quadriduo  AbaUenarit,  quo  ex  argentum  acceperit,  ubi  falsa  est 
lectio  vulgata  „quo  abs  te".  Vid.  Kampmannum  de  Ab  praep. 
p.  14  et  Hermannum  in  Censura  Ubri  Kampmanni. 

Uno  tantum  versu  Mil.  855  Ea  saepe  deciens  complebatur^) 
[in]  die  simpUcem  ablativum  „die"  exhibent  Ubri.  At  deest 
syUaba  versui,  quare  suo  iure  RitscheUus  inseruit  praep.  „In" 
ScaUgerum  secutus,  id  quod  etiam  Fleckeisenus  probavit.  Per- 
versum  esse  quod  voluit  Bothius  „de  die"  inteUegetur  infra,  ubi 
de  praep.  „De"  agendum  erit.  ReUquis  locis  ablativus  „die" 
attributione  carens  adsciscit  praep.  „In",  ita  tamen  ut  ubique 
tempus  intra  quod  aUquid  fit  indicetur.  Men.  894  Quin  sospitabo 
[sic  R.  pro  Ubrorum  „suspirabo",  quod  plane  non  inteUigitur] 

»)  Corssen  I,  175.  775.    II,  855. 

-)Madvig  Gr.  §  276.     Anm.  5. 

»)Sic  scribendum  esse  monet  Flecfieisenus  Nov.annal.  vol.  101  (a.  1870) 
p.  76.  Recte  autem  vocabula  triduum  etc.  hoc  loco  subiunguntur,  quae  ex 
numerali  cum  substantivo  coniuncto  orta  sunt. 

4)  compleuatur  C.  completiatur  D. 

plus  sescentos  in  die  („in  die"  C,  errore  librariorum  „in  dies" 
B  D).  Stich.  501  Quaen'  eapse  deciens  iu  die  mutat  locum. 
Aul.  frg.  3.1)  £go  ecfodiebam  denos  in  die^)  scrobes.  Unus  versus 
Mil.  861  repugnat,  ubi  libri  praebent,  Fugiam  bercle  aliquo  atque 
hoc  „in  die"  extoUam  malum.  At  melius  res  se  habet,  si  cum 
Camerario  legimus  „in  diem".^)    Vid.  Ritschelium  ad  h.  1. 

c.  Denique  tempus  unde  aliquid  incipit  indicatur.  Semper 
autem  praepositiones  ponuntur,  sive  accedit  attributio  sive  non 
accedit.  Poen.  500  Omnis  extollo  ejp  hoc  die  in  alium  diem. 
Pers.  479  Bonus  volo  iam  ex  hoc  die  esse.  Asin.  825  ad  amicam 
de  die  Potare. 

d.    Nox. 

Ad  noctis  tempus  indicandum  Plautus  duabus  Ibrmis  usus 
est  „nocte"  et  „noctu".  Ablativus  „nocte"  eadem  ratione  usur- 
patur  qua  apud  posteriores  aetatis  scriptores. 

Ex  numero  exemplorum  permagno  affcro  haec:  Men.  822 
Nisi  quo  nocie  hac  exmigrasti.  Cap.  127  Rud.  344.  Con- 
fractast,  mi  TrachaHo,  hac  nocte  navis  nobis.  362.  Merc.  370. 
Curc.  247.  260.  Hac  nocte  in  somnis  visus  sum  tuerier  .  ,  . 
Aesculapium,  ubi  „visus  sum  viderier"  defendit  Kampmannus 
de  Ab.  praep.  p.  27,  collato  versu  254  Rud.  similiter  corrupto. 
Merc.  102  Ea  nocte  mecum  illa  hospitis  iussu  fuit.  Amph.  532 
qua  nocte  ad  me  venisti,  cadem  abis.  Rud.  84  tempestatem  .  .  . 
Neptunus  m)m,.nocte  hac  mmt  proa-ima.  ibid.  561.  596.  1307. 
Merc.  227.  Capt.  717  Quid  tu?  una  nocte  postulavisti  et  die  .  .  . 
hominem  .  .  .  Te  perdocere?  Amph.514  Media  nocte  heri  venisti, 
nunc  abis.  hocin  placet?  Sic  Fleckeisen.  ep.  crit.  p.  18;  „Heri 
venisti  media  nocte"  libri  et  R.  Cist.  10  Compressit  virginem  .  .  . 


»)In  editione  Ritschelii  (a.  1881)  p.  95.    Vid.  Non.  p.  225,  5;  libri  cum 
transpositionc  vocabulorum  „in  die  denos**. 

*)Apparet  „in  die**  idem  valere  atque  „uno  die",  quod  est  in  Aul.  70 
Pers.  265. 

*)  De  notione  ac  vi  harum  praepositionum  infra  disputabimus. 

in  tenebris,  multa  noctc,  in  via.  Poen.  926  veteres  editores 
Bcripserunt:  Nam  et  hoc  nocte  consulendum,  quod  modo  con- 
creditumst,  quod  exhibent  B  C  D.  Recentiorcs  ex  A  restituerunt 
„docte"  id  quod  iam  Gulielmus  coniecerat. 

Alterum  illum  ablativum  noctu,i)  qui  postea  in  adverbium 
abiit,  apud  Plautum  casus  naturam  nondum  plane  abiecisse  ap- 
paret  ex  his: 

Mil.  381  somnium,  quod  noctu  hac  somniavi  (nocte  A,  noctu 
reliqui  omnes  et  R).  Amph.  412  Nam  noctu  hac  solutast  navis 
nostra  e  portu  Persico.  ibid.  272  Credo  ego  hac  nociu  Nocturnum 
obdormivisse  ebrium.  ib.  404  Non  hac  noctu  nostra  navis  huc  .  . 
venit?  Sic  scribendum  est  secundum  praeceptum  Spengelii  „de 
nonne  particula"  p.  4.  Trin.  869.  Hercle  opinor  mi  advenienti 
hac  noctu  agitandumst  vigilias.  Amph.  731  hac  noctu  in  poi-tum 
advecti  sumus. 

De  „noctu"  ^)  nude  posito  alio  loCo  dicendum  est.  Exempla 
collegit  Ebrardus  p.  609. 

Ex  exemplis,  quae  collegimus,  apparet  usum  duarum  for- 
marum  „nocte"  et  „noctu"  apud  Plautum  esse  hunc,  ut  „nocte" 
adsciscat  attributa  cuiusvis  generis,  nunquam  autem  simplici 
efferatur  ablativo;  „noctu"  nuUam  adsumat  attributionem,  nisi 
pronomen  „hac".3)  Cum  praepositionibus  sola  „nocte"  forma 
coniungitur,  velut  Rud.  898  de  nocte  qui  abiit  piscatum  ad  mare. 
Rud.  915  de  nocte  mutta  impigreque  exurrexi.  Ahae  praepositiones 
non  accedunt. 


*)Cf.  Cofssen  I,  234  sq.    II,  458.     Buecheler  p.  (>2. 

2)  Cum  vocabulo  „noctu"  non  conferendum  est  „diu",  quod  ubique 
Bignificat  „lange",  nusquam  „am  Tage".  Merc.  862  cum  libris  scribendum 
est  „neque  .  .  noctu  neque  dius".  Parum  firma  sunt  argumenta,  quae  R. 
de  forma  diud  affert  (n.  Pl.  Exc.  p.  85).    Vid.  Ebrard  p.  609. 

3)  Apud  alios  eiusdem  aetatis  scriptores  alia  quoque  adiectiva  accedere 
velut  „futura"  „concubia**  exemplis  demonstrat  Gell  X,  24.  Macroh.  I,  4. 
Yid.  Ebrard  p.  609. 

e.  De  reliquis  vocabalis  temporis  partes  significautibas« 

„Hora"  bis  legimus  Pseud.  1302  Credo  equidem  potis  esse 
te,  scelus,  Massici  mentis  uberrumos  quattuor  Fructus  ebibere  in 
una  hora.  Mil.212  Cui  bini  custodes  semper  totis  horis  occubant 
„Hiems"  semel  exstat.  Mil.  688  Ne  algeas  hac  hieme, 
„Ver"  „aestas"  „auctumnus"  plane  desunt. 
„Mane"  vel  „mani",  et  „vespere"  vel  „vesperi"  naturam  casus 
plane  abiecerunt,  quare  melius  in  adverbioriun  numerum  referuntur. 
In  Most.  579  Redito  huc  circiter  meridie  pro  ablativo  rectius 
restituitur  accusativus,  praesertim  cum  M  in  fine  versus  apparere 
in  A  testetur  Ritschelius. 

Hae  fere  sunt  notiones  proprie  temporales,  quibus  Plautus 
usus  est.  Nunc  dicendum  est  de  iis  nominibus,  quae  proprie 
non  tempus,  sed  rem  vel  actionem  significant,  ponuntur  autem 
ad  tempus,  quo  res  facta  est,  indicandum. 


11.  Notiones  translate  temporales. 

a.   Lnx,  dilttcalam,  crepascalam,  sol,  aarora,  tenebrae, 

Ablativo^)  „luci"  Plautus  temporali  significatione  usus  est 
sexies. 

Cum  attributione  coniunctus  est  bis.  Aul.  748  Luci  claro 
deripiamus  aurum  matronis  palam;  sic  enim  recte  e  Nonio  (p.  210, 7) 
rescripsit  Goellerus  pro  „luce  clara"  quod  inest  in  BDEIZ. 
Vid.  Non.,  ubi  exempla  adscripta  sunt  alia,  quibus  vocabulum 
„lux"  pro  „die"  positum  apud  vetefes  esse  generis  masculini 
demonstriatur.  2)     Sic  quoque  Amph.  165  Nonne  idem  hoc  luci 


*)Accedo  iis,  qui  „liici**  ablativum  esse  censent.  Vili.  Draeger  1.  1. 
p,  829  sq.  quamquam  facile  dubitaveris,  utrum  ad  locativum  an  ad  ablativum 
sit  referendum.  Cf.  Corssen  I,  777.  Buecheler  p.  62.  Ebrard  p.  607. 
Kuehfier  I,   178. 

^)  Cf.  Macrob.  I,  1.  117.  Ruddimann.  p.  41  not.  20.  Bergkius  p.  147. 
Kuehner  I,  179.     H^eisius  ad  Cist.  II,  1.  58. 

me  mittere  potuit,  i)  ubi  „hoc  luci"  BDiEI  Charisius  (G.  L.  I. 
p.  203,  27)  „hoc  lucis"  D^  F  Z;  „hoc"  cum  „luci"  esse  con- 
iungendum  existimo  contra  Gruterum,  qui  „hoc"  adverbium  esse 
putat  pro  „huc'*.  Cf.  Buecheler  de  decl.  p.  62.  Bergkius 
Beitraege  p.  149.  Kuehner  1, 178,  Ebrard  p.  607.  Et  ne  ii  quidem 
recte  censere  videntur,  qui  cum  Lindemanno  „hoc"  accusativum 
cum  „mittere"  coniungunt,  velut  Hand.  Turs.  III,  p.  92  et 
Holtze  1,239  et  Fleckeisenus  Exerc.  cr.  p.  12,  quibus  nuper  accessit 
Ussingius.2)  „Lucu"  autem  ne  quis  scribat  cum  Meursio  monet 
Fleckeisenus  1.  1.  Vide  Bentleianam  quoque  ad  Ter.  Adelph.  V, 
3,  55  notam.3) 

Nudo  ablativo  efFertur  Men.  1006  0  facinus  indignum  .  .  . 
erum  meum  . .  .  Luci  derupier  in  via  (luci  i.  e.  am  hellen  lichten 
Tage)  Cas,  IV,  2.  7   TAndeni  ut  veniamus  luci. 

Duobus  locis  cum  praepositione  „Cum"  conjungitur.  Cist.  II, 
1,  58.  Post  autem  cum  primojuci  cras  ....  ambo  occidero. 
Merc.  255.  Ad  portum  hinc  abii  mane  cum  luci  semul.  (sic 
Camerarium  secutus  Ritschelius,  quum  metrum  postulet,  „luce" 
libri).     Vid.  Bergkium  p.  147. 

Pauca  inveniuntur  reliquorum  vocabulorum  exempla. 

Amph.  737  primulo  diluculo^)  abiisti  ad  legiones.  ib.  743 
abs  te  abii  hinc  hodie  cum  diluculo.  Cas.  prol.  40  Cum  conspicatus 
est  primulo  crepusculo.^)  Aul.  565  Quin  exta  inspicere  in 
sole  vel  vivo^)  licet  (sic  Brugmanus  p.  42  in  sole  e  vivo  BD). 
Poen.  217.  Nam  nos  usque  ab  aurora  ad  hoc  quod  dieist  .  . 
nunquam  concessamus  Lavari.     Pseud.  981     Credo  in  tenebris 


>)Sic  Muellerus  p.  350  hunc  versum  scripsit,  quem  sequuntur  Goetzius 
et  Loewius. 

^)Non  recte  igitur //o/Zse  p.  104:  „hoc"  est  accusativus  pendens  a  mittere. 

')Quod  AweAwfr  (I,  p.  179.  Anm.)  dicit  veteres  antiquissimis  temporibus 
dixisse  „lucu«  pro  „luci",  comparato  loco  Terentii  et  Varr.  L.  L.  5,  p.  99, 
ubi  tamen  ex  coniectura  demum  „lucu",  cui  id  persuaserit  spero  esse  nullum. 
Prorsus  inepti  autem  ii  videntur,  qui  „luci**  esse  genetivum  pendentem  ex 
„hoc"  vel  „claro"  contendunt,  velut  Osannus  de  pron.  1.  d.  p.  88  sqq. 

^)Cf.  Cens.  de  die  natal.  cap.  24. 

*)scil.  agno. 


\ 

conspicatus  si  sis  ;ne,   apstineas  manum.     Cist.  10   compressit 
Tirginem  adulescentulus  .  .  in  tenebris  multa  nocte,  in  via. 

Asin  685  redito  huo  conticinio.  Sic  recte  Ritschehus. 
Quamquam  enim  optimi  libri  exhibent  „conticinno"  satis  miro 
consensu,  quod  bis  ex  hoc  versu  affert  Varro  L.  L.  VI,  53  (p.  lau 
ed  Spengel),  tamen  Ussingium,  qui  hanc  libb.  lectionem  probat, 
neminem  secuturum  esse  existimo,  quoniam  ^conticinnum"  omnmo 
inteUegi  nequit  et  frequentissime  traditur  „conticmmm".i)  Locos 
coUegerunt  Goetzius  et  Loewius.     Asin.  praef.  p.  XXV. 

b.  de  dieram  festorum  nominibus. 

Legem  latini  sermonis,  ut  in  temporibus  indicandis  nomina 
ludorum  et  dierum  festorum  omissis  praepositionibus  ponantur 
etiam  in  usum  Plautinum  cadere  ex  his  exemplis  mteUigitur: 
Pers.  436  citius  Fugiunt,  quam  ex  porta  ludis  quom  emissust 
lepus  (rectius  fortasse  cum  Osanno  Anal.  p.  203  scnbitur  „lupus  ) 
Cas.pr.27  Ratione  utuntur.  Larfw- poscunt  neminem.  Poen.1291 
qui  cortinam  ludis  per  circum  ferunt.  ib.  497  Tum  tu  igitur  die 
bono,  Jphrodisih  Addice    tuam  mihi   meretricem  mmuscukm 
(bonod  RitscheUus  Nov.  exc.   p.  64),  rectius  fortasse  Luchsms 
„bono  hoc"  Hennae  vol.  VIII,  (a  1874)  p.  105  s(i.  ibid.  757  sq. 
Mitte  ad  me,   si  audes,  hodie  Adelphasium  tuam  Die  festo  ce- 
lebri  nobiiique  Aphrodisiis.     Mil.   690    Dicat:    da   mihi,    vir, 
ealendis  meam  qui  matrem  munerera.     Stich.  60.     Vos  memi- 
nistis  quotcalendii  petere  demensum  cibura.    Mil.  691  da  quod  dem 
quinquatribus  Praecantrici.     Aul.  pr.  36    Qui    iUam   stupravit 
noctu,  Cereris  vigiUis.  ibid.  795  Ego  me  iniuriam  fecisse  fihae 
fateor  tuae  Cereris  vigiliis;  ib.  797   Quem  ego  avum  fea  lam 
ut  esses  filiai  nuptiis,  ubi  frustra  AcidaUus  contra  fidem  codicum 
defendit  vulgatam  aetate  sua  lectionem  ,.in  fiUae  nuptiis". 
De  his  nihil  habeo  quod  addara. 


\ 


'■/ 


ijSimile  est  gallicinium :  cf.  Cens.  de  dic  natal    cap.  24,  2  conticinium, 
ciim  galli  conticuerunt. 

c.    Bellam  et  similia,  pax  et  alia. 

Si  tempore  belli  aliquid  factum  esse  Plautus  voluit  indicare, 
Aut  localem  formam  „duelli"  i)  posuit,  ita  tamen  ut  ubique  con- 
iuncta  sit  cum  „domi",velutCapt.  prol.  68  valete,  iudices  iustissumi, 
domi  duellique  duellatores  optimi.  Asin.  559  quae  domi  duellique 
male  fecisti;  omisso  „domi"  „duellum"  non  habet  temporalem 
significationem,  nam  quodTruc.483  libri  BCD  exhibent:  Manibus 
duellis  praedicare  soleo  ego,  haud  sermonibus,  rectius  cum 
Gronovio  rescribendum  censeo  „duella",  quod  iure  Spengelius 
et  Schoellius  receperunt,  quum  desideretur  verbi  praedicandi  ob- 
iectum;2)  [„magna  in  duellis"  proposuit  Buechelerus ;]  aut  abla- 
iivum  „bello"  cum  praepositione  „In"  coniunctum  usurpavit,  velut 
Capt.  25  ut  fit  in  bello.  Non  plus  valet  exemplum,  quod  Weisius 
profert  (in  lexico  Plaut.  s.  v.  belli)  Epid.  438  Virtute  belli 
armatus  promerui,  ubi  „belli"  genetivus  pendet  ex  voce  „virtute". 
Casu  autem  factum  esse  videtur,  ut  ad  „bello"  ablativum  nun- 
quam  accedant  attributiones.  Quodvero  posteriores  valde  frequen- 
tarunt  „domi  militiaeque"  apud  Plautum  non  invenitur.3)  Alia  bel- 
landi  vocabula  ubique  cum  „In"  praep.  sunt  coniuncta.  Men.186 
Jn  eo  uterque  proelio  potabimus.     Pseud.  1170  in  pugna. 

„Pax"  vocabulum  semel  notionem  temporalem  induit.  Amph. 
prol.  32  Proptera  pace^)  advenio  et  pacem  ad  vos  fero.  Sic 
cum  Ritschelio  legendum  videtur.  At  cf.  Ritsch.  ad  h.  1.  et  quae 
adnotavimus  p.  8.  not.  1.  „Domi«  de  tempore  non  dicitur  nisi 
duobus  illis  locis  Capt.  68  et  Asin.  559  supra  allatis. 

*)„belli**  non  de  tempore  dicitur;  „duelli«  etiam  Varr.  L.  L.  5.  10. 
§  73.    Cf.  Langeus  de  „duelli**  vocabuli  origine  et  fatis  p.  14» 

2)Epid.  443  Nam  strenuiori  deterior  si  praedicat  Suas  pugnas  duellis, 
Jllae  fiunt  sordidae,  „duellis"  abl,  instrumenti  est. 

»)Vid.  Draeger  p.  530.  Primum  occurrit  apud  Enn.  Iphig.  frgm.  4. 
V.  257  neque  domi  nunc  nos  nec  militiae  sumus,  et  Ter.  Ad.  IIL  4.  49  una 
fiemper  militiae  et  domi  fuimus.    Cf.  Goerbig  p.  18. 

*)„Pace**  etiam  Cic.  acad.  2.  1.  Rectius  fortasse  abl.  instrumentalis 
Btatuendus  est  Rud.  698 :  nos  ut  hanc  tua  pace  aram  opsidere  Sinas  (verte 
jnit  deiner  Erlaubnis). 


■•%: 

d.   Vita,  aetas,  adulescentia,  senecta,  puer. 

„Vita**  ubique  cum  „In"  praep.  coniungitur.  Most.  22& 
Atque  illum  amatorem  tibi  proprium  futurum  in  vita.  Merc.471 
quid  mist  in  vita  boni?  Amph.633  Satin  parva  res  estvoluptatum 
in  vita  atque  in  aetate  agunda. 

„Aetas"  quum  attributionem  assumit,  praep.  „In"  promiscue 
ponitur  et  omittitur.  Omittitur  in  his :  Amph.  1032  Quia  senec^ 
ta  aetate  a  me  nunc  mendicas  malum.  Sic  Muellerus  p.  544, 
aetated  Eitschelius  Nov.  exc.  p.  63.  74  scribere  voluit,  „in  aetate" 
Camerarius.  Trin.  43  Hic  ille  est,  senecta  aetate  qui  factust  puer, 
Aul.  253  Quem  senecta  aetate  ludos  facias.  Cas.  II.  3,  26.  IL 
3,  43.  Merc.  985  Nam  si  istuc  iuus  sit,  senecta  aetate  scortari 
patres.  Trin.  1090  disperii  miser  Propter  eosdem,  quorum  causa 
fiii  hac  aetate  exercitus;  „hoc  aetate"  Nonius  p.  192,  cui  ne  quis 
nimiam  habeat  fidem  monet  Ritschelius  Trin.  praef.  LXXXIVj 
„hoc  aetatis'*  defendit  Bergk.  Beitr.  p.  149.  Most.  1148  Sapere 
tstac  aetate  oportet,  qui  sunt  capite  candido.  Merc.  982  Tempe- 
rare  istac  ted  aetate  his  decebat  noxiis.  Bacch.  15  Ne  istac  me 
aetate  sectarere  gratiis.  ^) 

Adduntur  praepositiones  in  his:  Men.  839  sq.  qui  saepe 
aetate  in  sua  Perdidit  civem  innocentem  falso  testimonio.  Poen.  228 
mulieres  Quae  noctes  diesque  omni  in  aetate  semper  Ornantur, 
Rud.  1235  in  aetate  hominum  plurimae  Fiunt  transennae.  Amph.  633 
in  aetate  agunda  ib.  634  ita  quoique  est  in  aetate  hominum  com- 
paratum.  2)  ib.  938  Nam  in  hominum  aetate  multa  eveniunt  huius 

modi. 

Quum  autem  deest  attributio,  ubique  praepositio  ponitur. 
Trin.  462  Utrumque,  Lesbonice,  in  aetate  hau  bonumst.  ib.  24 
Amicum  castigare  ...  in  aetate  utile. 

Ubi  simplex  ablativus  legitur,^)    non    tam    tempus    quam 

Orespexit  hunc  versum  Charisius  p.  180. 

»)Cf.  Hermann  Elem.  p.  297.    Spengel,  Refonnvorschlaege  p.  240. 

*)Merc.  984  recte  legitur:  aetatem  aliam  aliud  factum  condecet;  aetate 
aliam  CD,  recte  reliqui  libri.  Bacch.  166.  Edepol  fecisti  furtum  in  aetatem 
malum  (in  aetate  solus  cod.  B). 


} 


instrumentum  significatur,  velut  Most.  201  aetate  hoc  caput 
colorem  mutavit.  Most.  196  te  ille  deseret  aetate  et  satietate, 
ubi  perversum  est  quod  voluit  Scaliger  „aetate  ex  satietate"; 
Merc.  521  autem  cum  Luchsio  (cf.  Merc.  ed  Goetz)  legendum 
censeo  „Bonae  hercle  te  frugi  arbitror,  iam  inde  a  matura 
aetate  Quom  facere  officium  scis  tuum,  mulier"  pro  librorum 
scriptura  ^arbitror^)  matura  iam  inde  aetate",  quum  tempus  a  quo 
quid  fit  nusquam  solo  ablativo  significetur. 

„Senecta"  et  „adulescentia",  quum  attributionem  non  assumant, 
ubique  cum  „In"  praep.  coniunguntur.  Mil.  623  Eam  pudet 
tibi  me  in  senecta  obicere  sollicitudinem.  Most.  217  Dum  tibi 
nunc  haec  aetatulast,  in  senecta  male  quaerere.  Amph.  1031 
Prodigum  te  fuisse  oportet  olim  in  adulescentia.  Pseud.  437. 
Bacch.  410.  Epid.  387.  392.  449.  445.  „Senectus"  et  „iuventus" 
de  tempore  non  usurpantur.  Cum  „ Ab"  praepositione  „adulescentia" 
coniunctum  est  Trin.  301  Semper  ego  usque  ad  hanc  aetatem 
ab  ineiinte  adulescentia  Tuis  servivi  servitutem  imperiis  prae- 
dictis,  pater.  Saepius  tamen  pro  nomine  abstracto  adhibetur 
concretum  „puer".  Capt.  544  Tu  usque  a /?Mer<?  servitutem  servi- 
visti  in  Alide.  ib.  991  is  mecum  a  puero  puer  .  .  educatust  usque 
ad  adulescentiam.  ib.  645  Philocrates  .  .  .  amicus  fuit  mihi  a 
puero  puer.  Stich.  175  Quia  iam  a  pausillo  puero  ridiculus  fui. 
Merc.  90  qui  olim  a  puero  parvulo  Mihi  paedagogus  fuerat 
(«  D2,  om.  BCD^).  Sic  etiam  Capt.  719  quicum  una  [d\  puero 
aetatem  exegeram?  cum  Fleckeiseno  scribendum  puto,  nam  a 
facile  omitti  potuit. 

e.  De  substantivis  verbalibus  et  ablativis  qai  dicantur 

absolutis. 

Ad  substantiva  verbalia  in  us  exeuntia  aut  adiectivum  aut 
pronomen  possessivum  aut  nominis  genetivus  accedit.  ^)  Duo 
exempla  inveni,  ubi  per  se  patet  tempus  significari:  Most.  381 
Sicut    ego    adventu  pairis  nunc    quaero,    quid    faciam    miser. 

Oarbitro,  a  matura  iam  inde  aetate  etc.  coniecerat  Ritschelius. 
*)Vid.  Halm  ad  Cic.  pro  leg.  Manil.  cap.  8. 

2* 

Ampli.657  Eos  ...primo  coetu  vicimus.  Reliqua  exempla  omnia 
aliter  interpretanda  sunt,  velut  Cist.  II.  1.  50  nisi  pedatu  tertio 
omnis  afflixero.  Trin.  167  inconsultu  meo  Aedis  venalis  hasce  in- 
scribit  litteris.  ib.  1140  Is  mille  nummum  se  aureum  Meo 
datu  tibi  ferre  .  .  .  aibat. 

1.   Ablativtis  nominis  coniunctus  esi: 

a)  Cum  participio  perf.  pass. 
Rud.  581  Tibi  ego  nunquam  credam  quicquam  nisi  si  accepto 
pignore.  Pseud.  1029  Ne  capta  praeda  capti  praedones  fuant. 
Bacch.  1070  urbe  capta.  ib.  971  capto  llio.  Men.  469  Pallam 
ad  phrygionem  fert  confecto  pfandio  vinoque  expoto  parasito 
ewcluso.  Merc.  92  his  sic  confectis.  Pseud.  1033  conligatis  vasis, 
Amph.  366  compositis  mendaciis.  Pers.  243  fide  data  credamus. 
Stich.  81  decurso  aetatis  spatio.  Aul.  79  Nunc  defaecato  demum 
animo  egredior  domo.  Men.  989  ne  sero  veniam  depugnato  proelio, 
Men.  470  vi?io  eoqfioto.  Cist.  I,  3.  14  decumo  post  mense  exacto  .  . 
peperit  filiam.  Trin.  702  deseras  . .  amicos  factis  nuptiis.  Amph.  390 
non  loquar  nisi  pace  facta.  Amph.  968  re  divina  facta.  Pseud.  1269 
postquam  opus  .  .  perpetravi  fugatis  .  .  hostibus.  Amph.  188.  Pers. 
753.  Truc.76.  Trin.  592  re^e^^a.  1182.  Stich.402.411.507.  Amph. 
655. 644  laude  parta.  Capt.  82  rebus  prolatis,  Pers.  753  pacibus 
perfectis.  Cisi.1,1. 6  omnibusrelictisrebus.  Truc.236.  Pseud.296 
a  mensa  surgunt  saturata  cute.     Pers.  753  hostibus  victis. 

Accedunt  illi  loci,  ubi  ablativus  part.  perf.  pass.  invenitur 
omisso  nomine. 

Pers.  607  in  proelium  Vide  ut  ingrediare  auspicato.  Merc. 
135  sortito  id  optigit.  Poen.  788  consulto  hoc  factumst.  Rud. 
1196  improviso  fiUam  inveni  meam.  Amph.  658  Certe  enim  me 
illi  exspectatum  optato  venturum  scio.^) 


^)Aliter  de  his  abl.  iudicavit  Ebrard  p.  596  sq.  Similiter  etiam 
gerundium  et  gerundivum  (part.  fut.  pass.)  in  ablativis  absolutis  a  veteribus 
scriptoribus  usurpatur,  ita  tamen  ut  semper  notionem  habeant  praesentis. 
Yide  Holtzel,  113  eXWeissenbom  de  gerundio  p.  130,  qui  exempla  affert  e 
Catonis  libris  sumpta.    Plautus  semel  tantum  gerundio  usus  est :    Men.  882 

b)  Cum  part.   praes.   act. 

Amph.  747  adstante  Sosia.  Trin.  167  me  .  .  .  ,  insciente. 
Ampb.  998  vobis  inspectantibus.  Amph.  848  me  lubente.  Men.  272. 
Stich.  474.  Curc.  665.  Truc.  361.  Mil.  144  sene  sciente  hoc  feci. 
559  me  sciente.  Asiu.  8b3filiosciefite.  ?oen.  322  vigilante  renere. 
Amph.  251  vortentibus  Telebois. 

Bacch.  335  qui  praesente  id  aurum  .  .  .  datumst?  Populo  prae- 
sentc.  Pseud.  126  pubepraesenti inconiione.  Asin.Abb  iihieroprae' 
se?ite  redihm.  Rud.  113.  Mosi.ll6Amepraesentesim&io.  Curc.  712 
me  ipso  praesente  ei  Lycone  tarpezita.  ib.  714.  Bacch.  483. 
Amph.  749.  Curc.  434  te  praesente.  Stich.  538.  Most.  564  illo 
praesente.  Bacch.301  illis  praesentibus.  Asin.  641  praesentehoc. 
Cas.  319.  Bacch.  263  eo  praesente.  Curc.  711  quo  praesmtel 
Ablativus  singularis  „praesente"  i)  cum  ablativo  plur.  nominis 
coniunctus  apud  Plautum  non  invenitur,  neque  recte  Nonius 
p.  76,  14,  ubi  narrat  veteres  scriptores  „praesente  nobis" 
dixisse  pro  „praesentibus  nobis",  exemplum  ex  Amphitruone 
sumptum  afi^ert:  nec  nobis  praesente  aliquis  quisquam  nisi  servus. 
Quae  verba  manifestum  est  spectare  ad  Amph.  400:  Nec  nobis 
praeter  med  alius  quisquamst  servos  Sosia.  Vid.  Joh.  Schroeder 
de  fragmentis  Amphitruonis  Plautinae  §  2. 

Men.  968  ero  absente.  Trin.  167  me  apsente  atque  insciente. 
Mil.  866.  Amph.  811.  Stich.  525.  Men.  627.  492.  Most.  1016. 
Epid.  62.  Aul.  98.  Cist.  I,  1.  110.  Truc.  383.  Amph.  826 
te  absente.  Most.  1139.  Asin.  583  sese  absente.  Stich.  131 
illis  abse?itibus. 


2.     0?nisso  parlicipio  abl.  nominis  {subst.  pron.)  coniunctus  est: 

a)   Cum   substantivo. 
Trin.  pr.  13   rem  paternam  me  adiutrice  perdidit.     1161  te 
advocato  atque  arbitro,     Stich.  603  non  me  quidem  faciet  auctore. 

Lumbi  sedendo  mi  oculi  spectando  dolent,  Manendo  medicum,  dum  se  ex 
opere  recipiat.  Epid.  446  et  Pers.  5,  quos  affert  Ho/tze,  ablativi  sunt  in- 
strumentales. 

*)Vid.  Bombe^  de  abl.   absol.   apud  ant.  Rom.   script.   usu,   Gryphisw. 
1877,  p.  40—42. 


f 

Pers.  580  hoc  emptore.  597  me  impulsore  aut  inlice.  Most.  916 
me  suasore  atque  impulsore,  Curc.434  te  interprete.  Men.859 
senem  Osse  fini  dedolabo  (sic  B  C  Da,  ossum  fini  Gronovius,  osse 
tenus  R). 

b)  Cum  adiectivo. 

Pseud.  237  re  advorsa,  Trin.  446  bonis  tuis  rebus  meas 
res  inrides  malas.  Most.  563  natus  dis  inimicis  omnibus.  Mil.314 
deis  inimicis  atque  iratis.  Pers.  754  integro  exercitu  et  praesidiis. 
Capt.  739  te  invito.  Amph.  663  me  invito.  Rud.  712.  Epid.  585 
kac  invita.  Asin.  22  illa  viva.  Truc.  75  re  placida  atque  otiosa. 
Trin.  376  tua  re  salva.  Truc.  630  ventre  salvo.  Mil.  321  Mirumst 
lolio  victitare  te  tam  vili  tritico.  Most.  230  me  vivo.  Stich.  132. 
Bacch.  419.  Epid.  203  optuma  Vos  video  opportunitate  ambo 
advenire.  Trin.  484  Cena  hac  annona  est  sine  sacris  hereditas. 
Vid.  Ritsch.  Parerg.  p.353,  qui  ad  caritatem  annonae,  quaevidetur 
per  omne  belli  Punici  tempus  gravissima  fuisse,  haec  spectare  putat. 

Haud  raro  pro  abl.  absol.  etiam  „In"  praep.  cum  abl.  usur- 
pari  cognoscitur  ex  his :  Trin.  344  in  rebus  advorsis.  Capt.  202 
in  re  mala.  Trin.  610  in  re  salva.  Capt.  406  rebus  in  dubiis. 
Trin.  609  in  re  perdita.  Amph.  249  in  rc  praesenti.  Pseud.  1021 
in  re  secunda.  Poen.  524  in  re  placida  atque  interfectis  hostibus. 
Mil.  393  Satin'  eadem  in  vigilanti  expetunt,  quae  in  somnis  visa 
memoras?  in  vigilanti  A  teste  Ritschelio,  quod  receperunt 
Fleckeisenus  et  Lorenzius,  vigilantis  B  C  D.  Geppert  Stud.  Plaut. 
II,  14  etiam  in  A  praepositionem  deesse  testatur,  quod  probant 
Ribbeckius  et  Langenus  p.  2. 

Sed  exempla  iam  satis  multa  sunt  allata.  Nunc  ad  leges 
quas  sequiturPlautus  in  indicando  tempore  constituendas  adeamus. 

l.  Primum  ablativo  significatur  certum  quoddam  temporis 
momentum  vel  punctum,  quo  res  aliqua  vel  actio  fit.  Quo  in 
describendo  Plautus  hanc  legem  videtur  secutus  esse. 

Solet  praepositionem  „In"  ponere,  quum  attributio  deest,  si 
ad  tempus  definiendum  usurpat  notionem  proprie  temporalem 
velut  in  tempore,  in  die,  in  nocte;  si  utitur  notione  translate 
temporali,    aut  ablativum   cum   „In"   praep.  coniunctum  ponit, 


f 

▼elut  in  sole,  in  tenebris,  in  bello,  aut  casum  qui  dicitur  localem, 
ut  duelli,  domi.  Unus  versus  Amph.  pr.  32  repugnat  „pace 
advenio**,  quem  quidem  a  Plauto  abiudicandum  esse  iam  supra 
vidimus.  ^)  Quum  vero  adiectivum  vel  numerale  vel  pronomen 
vel  genetivus  nominis  adiungitur,  ^)  plerumque  praepositionem 
omittit,  sive  notiones  proprie  temporales  sunt  sive  non  sunt, 
velut  tempestate  saeva,  tempore  suo,  advorso  tempore,  quinto 
anno  quoque,  decumo  anno  post,  illo  die,  festo  die,  caeca  die, 
hac  nocte,  multa  nocte,  hac  noctu,  totis  horis,  hac  hieme,  primo 
luci,  do  proelio,  senecta  aetate.  Additur  tamen  praepositio  „In" 
nonnunquam  etiam  iis  vocabulis,  a  quibus  abesse  solet.  Neque 
tamen  graviorem  quandam  vim  in  his  efficit  addita  praepositio, 
sicut  grammaticis  quibusdam  visum  est,  sed  saepe  vel  perspicuitatis 
causa  (in  aetate  sua,  in  aetate  hominum)  vel  propter  numerum 
orationis  addita  est  (ullo  in  saeculo,  in  una  hora).  In  aliis 
quidem  intelligitur  temporis  condicio,  non  tempus  ipsum,  velut 
„in  ipso  tempore"  ^) 

U.  Deinde  ablativo  describitur  temporis  spatium  intra  quod 
aliquid  fit.  Huius  autem  usus  duplex  est.  Aut  indicatur  temporis 
spatium  ita,  ut  actionem  aliquam  per  totum  illud  spatium  con- 
tinuari  significetur*)  velutBacch.  6  viginti  annis . .  abfuit.  Most.  505 
annovix  possum  eloqui  (i.e.  auchwenn  ich  das  ganze  Jahr  spreche, 
so  kann  ich  die  Wunder  doch  nicht  erzahlen) ;  aut  indicatur  ita, 


*)  Conticinium  sequitur  legem  notionum  proprie  temporalium,  quum  usi- 
tata  alicujus  noctis  partis  significatio  facta  sit.  Vid.  Cens.  24,  2. 

*)Hi8  similia  sunt,  in  quibus  relativa  sententia  sequitur,  velut  Truc  393 
anno  dum,  Amph.  prol.  91  anno  cum.    Vide,  quae  supra  disputavimus. 

•)De  hac  re  acute  iam  Kritzius  ad  Sall.  Cat.  48,  5  disputavit.  Vide 
etiam  Draeger  I,  p.  487.  Der  Abl.  temporis  concurrirt  vielfach  mit  der 
Praeposition  „In**,  oft  ohne  sich  davon  zu  unterscheiden.  Similiter  Kueh- 
nast  p.  t81  et  Zumpt  ad  Cic.  Verr.  V,  47,  124,  qui  rem  bene  perspexerunt. 

<)Mire  halucmatur  Nonius  11,  30:  Quotiens,  inquit,  per  accusativum 
annos  vel  dies  loquimur,  iuges  annos  vel  dies  significamus,  quoties  per 
ablativum  intervallum  interiectis  aliquibus  annis  vel  diebus.  Vid.  Haase^ 
Vorlesungen  §§  398—400  ed.  Peter.  Profecta  autem  est,  ni  fallor,  haec 
loquendi  ratio  ez  neglegentiore  sermone  vulgari. 

ut  ad  aliquam  partem  illius  spatii  aliquid  referatur.    Qupd  duobus 
modis  fieri  potest. 

Aut  ita  denotatur  temporis  spatium,  ut  quo  momento  actio 
fiat  nihil  intersit,  dummodo  intra  eius  fines  fiat,  ubi  nos  dicimus 
„In"  vel  „Innerhalb**.  Quod  si  fit,  promiscue  praepositiones 
ponuntur  aut  omittuntur.  Sin  autem  rem  vel  actionem  intra 
aliquod  temporis  spatium  iterum  ac  saepius  factam  esse  dicitur, 
praepositio  „In«  potius  ponitur  quam  omittitur;  quare  tum  ad- 
hibetur,  quum  numeralia  adverbia  vel  similia  praecedunt;  ter  in 
anno,  deciens  in  die,  denos  in  die,  saepe  aetate  in  sua>  solius 
ablativi  unum  tantum  exemplum  exstat  Aul.  70  decies  die  uno. 

Sin  autem  significatur  temporis  spatium,  intra  quod  fiat 
actio  aliqua,  quae  est  futura,  saepius  praepositio  ponitur  quam 
omittitur.  Exempla  praesto  sunt  haec.  Pers.  37  in  hoc  triduo  tibi 
reponam.  Capt.  168  illum  confido  domum  in  his  diebus  me  recon* 
ciliassere.  Pseud.  316  in  hoc  triduo  evolvam.  Asin.  764  in  quadri- 
duo  abalienarit;  bis  tantum  praepositio  deest,  Poen.  872  his  duobus 
mensibus  volucres  alae  tibi  erunt.  Pers.  504  Neque  istoc  redire 
his  octo  possum  mensibus.  Pers.  37  rectius  „in  triduo  aut  quadri- 
duo"  legendum  esse  iam  supra  monuimus.  Altera  huius  usus 
ratio  est  ea,  quum  temporis  spatium,  intra  quod  facta  sit  actio 
quaepraeterierit,  itaindicatur,  uttemporis  spatiumiam  praeteritum 
esse  significetur.i)  Quod  si  fit  etattributio  et  praepositio  desunt. 
Exempla  apud  Plautum  exstant  duo:  Amph.  prol.  91  etiam  .  .  . 
anno  .  .  .  venit  sc.  Juppiter.  Truc.  393  uxorem  Me  habebat  anno. 
De  altera  eiusdem  significationis  structura  praepositione  „ante" 
aucta  vid.  p.  8,  not.  3. 

III.  Denique  ablativo  indicatur  tempus,  ex  quo  quid  esse 
incipit.  Quod  ut  describeret  nusquam  Plautus  solo  ablativo  usus 
est,  sed  semper  ablativus  pendet  ex  praepositionibus  ab,  ex,  de, 
de  quibus  deinceps  dicendum  est. 

Ac  primum  quidem  de  „  Ab"  dicemus.  Duplex  est  huius  prae- 
positionis  ratio.  Nam  primum  designatur  temporis  certum  initium, 
a  quo  aliquid  esse  vel  fieri  incipiat,  velut  Poen.  618.    Jam  ab 

»)Vid.   Kuehnast  p.    182.    Kuehner  II,   263.    Der  Zeitraum,  innerhalb 
dessen  etwas  geschieht,  kann  auch  schon  beendigt  sein. 


l^ 

re  dimna  credo  apparebunt  domi.  Truc.  375  Utinam  a  principio 
rei  repersisses  meae.  Bacch.  1001.  Men.  prol.  1.  Most.  824 
a  primo,  Saepe  additur  vocabulum  „inde".  Merc.  521  a  matura 
lam  inde  aetate,     Bacch.  1207  iam  inde  ab  adulescentia. 

Deinde  etiam  sic  usurpatur  praep.  Ab,  ut  non  initium  tem- 
pons  solum  indicetur,  sed  simul  totum  insequens  spatium  rem 
occupare  significetur,    ut  fit  Trin.  305  inde   ab  ineunte  aetate 

depugnat  suo cum  animo.     Saej^ssime  etiam  terminus 

usque  ad  quem  procedat  actio  additur,  velut  Most.  534  a  mane  ad 
noctem  usque.  Amph.  253  a  mane  usque  ad  vesperum.  Trin.  301 
usque  ad  hanc  aetatem  ab  ineu?ite  adulescentia.  Mil.  1079  vivunt 
ab  saeclo  ad  saeclum.  Aetatis  hominum  tempora  etiam  descri- 
buntur  nominibus  personae :  Stich.  175  a  pausillo  puero.  Merc.  90 
a  puero  parvolo.  Capt.  991  a  puero  .  .  usque  ad  adulescentiam. 
Additum  vocabulum  „usque«  vel  ad  continuitatem  vel  ad  finem 
quousque  continuetur  tempus,  spectat:  Poen.  217  usque  ab  aurora 
ad  hoc  quod  dieist.^  Most.  534  a  mane  ad  noctem  usque. 
Sequitur  praepositio  „Ex". 

Etiam  „Ex"  ij  praepositione  significatur  actionem  ahquam 
a  certo  quodam  temporis  momento  proficisci,  sive  actionis  solum 
mitium  respicitur  velut  Pers.  479.     Bonus  volo  iam  ex  hoc  die 

esse.  Merc.  1024  ex  hac  nocte ut  lex  teneat  senes;  sive 

perpetuitas  ac  continuitas,  velut  Asin.  764  in  quadriduo  .  .  quo  ex 
axgentum  acceperit.  Pseud.  1190  senes  fricari  sese  ex  antiquo 
volunt.  Si  additur  vocabulis  proprie  non  tempora  describentibus, 
res  significatur  vel  actio,  quae  ex  alia  procedat  eamque  accipiat, 
1.  e.  statim  sequatur,  ita  ut  temporis  nexu  et  ordine  cohaereant. 
Stich.  421  Nunc  hunc  diem  unum  ex  illis  multis  misejnis  Volo 
me  eleutheria  iam  agere,  h.  e.  post  exantlatas  miserias.  Bacch.  152 
Jam  excessit  mi  aetas  ex  magisterio  tuo.  Significat  igitur  fere 
idem  ac  „post". 

„De"  praepositio  temporis  notionibus  iuncta  incipi  quidem 
aliqmd  eo  temporis  momento  indicat,  verum  etiam  continuari 

^       |)  „Ab«  et  „Ex«  ita  differunt  proprie,  ut  „Ex«  progressionem  de  loco 
interiore,  „A«  progressionem  de  finibus  significet.    Vid.  Diomedes  I,  p.  104 
(^uod  quidem  discrimen  non  semper  apud  Plautum  observatur 

per  illud  temporis  spatium.i)  (Vid.  Kampmann,  de  „De"  praep. 
usu  Plaut.  p.  4).  Rud.  898  Miror,  de  nocte  qui  abiit  piscatum 
ad  mare.  ib.  915  de  nocte  multa  .  .  exurrexi.  Recte  autem  Gessner 
in  Thes.T.II,p.l2:  „de"  cum  nominibus  temporis  significat,  illud 
tempus  nondum  plane  effluxisse,  et  Schaeffer.  1.  l:  aliqua  pars 
est  reliqua,  quae  quanta  sit  e  nexu  sententiarum  est  definiendum. 
„Denocte"  igitur  est:  noch  in  derNacht,  nocte  nondum  exhausta.») 
Asin.  514  Ecqua  parg  orationis  de  die  dabitur  mihi?  Asin.  825 
de  die  potare,  ad  q.  1.  Taubmannus  idem  fere  esse  ac  per  diem 
potare  adnotat.  Most.  697  Non  bonust  somnus  de  prandio^  i.  e. 
somnus  statim  post  prandium. 


Pars  n.     De  accusativo  temporis. 

In  hac  quoque  parte  primum  eodem  ordine  quem  in  ablativo 
secutus  sum  servato  exempla  afferam;  tum  de  accusativi  usu  ac 
ratione  disseram  et  primum  quidem  de  accusativo  puncti  temporis, 
deinde  de  accusativo  spatii  temporis,  denique  de  accusativo  finis 
sive  termini  dicam. 


L  Notiones  proprie  temporales. 

a.  Tempns,  tempestas. 

Accusativus  vocabuli  „tempus"  ubique  cum  praepositionibus 
coniunctus  est. 

1.  Accusativus  cum  „Per"  praep.  coniunctus,  si  suo  tempore, 
non  sero  aliquid  factum  esse  indicatur.    Bacch.  844  Per  tempus 

»)cf.  fFuellner,  de  casibus  p.  50.  Schaeffer  de  usu  praepositionum 
Terentiano  p.  18.    Hand.  II,  p.  203  sq. 

•)Non  recte  Pareus  (in  lex.  Plaut.  v  De)  „de  die**  explicat  per:  a  prima 
parte  diei,  aliquanto  rectius  sine  dubio  Salmasius  ad  Plaut.  Asin.  IV,  2.  16 
pro  „de  medio  die**  positum  esse  censet.  Ci.Bentlei  not  ad  Hor.  ep.  1, 18.91 
et  Hand.  II,  205. 


hic  venit  miles.  Men.  139  Non  potuisti  magis  per  tempus  mi 
advenire,  quam  advenis.  Poen.  135  Scitumst,  per  tempus  si  ob- 
viamst,  verbum  vetus,  i.  e.  si  suo  loco  et  tempore  in  mentem 
venit.  Cas.  II.  1,  16  Non  pol  per  tempus  iter  mihi  incepi.  Vid. 
Boxhorn.  ad  h.  1.  ap.  Gronov.  Truc.  188  per  tempus  venistis 
mihi(venistisSchoell  coU.  Bacch.  844,  subvenistis  libri  omnes,  quod 
probat  Hermannus  Elem.  doctr.  metr.  p.  156  aliique,  quod  tamen 
scite  refutavit  Fleckeisenus  Ann.  phil.  t.  CVII  (a.  1873)  p.  504. 
„Tempore  subvenistis"  de  quo  idem  Fleckeisenus  cogitavit,  quin 
vitiosum  esse  existimem  facere  non  possum.  Vid.  quae  supra 
disputavimus  p.  5  sq. 

2.  Accus.  cum  „Post"  praepositione  coniunctus,  si  sero,  non 
suo  tempore  aliquid  factum  esse  indicatur.  Capt.  870  Abi  stultus, 
sero  post  tempus  venis.  Asin.  294  Adproperabo,  ne  post  tempus 
praedae  praesidium  parem. 

3.  Accusativus  cum  „Ad"  praep.  coniunctus,  si  terminus  usque 
ad  quem  actio  aliqua  procedat  indicatur.  Asin.  253  Ibi  tu  ad 
hoc  diei  tempus  dormitasti.  Poen.  217  usque  ab  aurora  ad  hoc 
quod  dieist  (sc.  tempus)  .  .  .  concessamus  Lavari. 

Vox  „tempestas"  semel  tantum  exstat.  Most.  18  Cis  hercle 
paucas  tempestates,  Tranio,  Augebis  ruri  numerum,  quod  „intra 
breve  tempus"  explicat  Holtze,  I,  p.  213. 

b.  Saecalam,  annas,  mensis. 

„Saeculum"  semel  tantum  exstat  loco  iam  allato  Mil.  1079 
vivunt  ab  saeclo  ad  saeclum, 

^Annus"  vox  et  solo  accusativo  efFertur  et  cum  praepositio- 
nibus  coniungitur.  Solus  autem  accusativus  pendet  ex  verbis, 
adiectivis,  adverbio  „abhinc".  Mil.  1078  Et  pueri  annos 
octingentos  vivunt.  ib.  1081.  Pseud.  829.  Epid.  219  quam  tuus 
gnatus  annos  multos  deamat,  deperit.  Stich.  160  At  ego  illam 
(int.  famem)  in  alvo  gesto  plus  annos  decem,^)    Poen.  1189  meis 


*)Pro  accusativo  post  „plus«  etiam  abl.  sequitur:   Curc.  14  plus  iam 
anno  scio.    Men.  446  Plus  triginta  natus  annis  ego  sum. 


L!"".iyB 

rebus  . . .  quibus  annos  multos  carui.  ib.  1239  Quia  annos  multos 
filias  meas  celayistis  clam  me.  Aul.  prol.  4.  Hanc  domum  lam 
multos  annos  est,  (est  om.  D)  quom  possideo  et  colo.  Pseud.  190 
Fac  sis  sit  delatum  huc  mihi  frumentum,  hunc  annum  quod  satis 
. . .  sit.  Bacch.  1097  memorat  sibi  eam  hunc  annum  conductam. 
Asin.  230  Annum  hunc  ne  sit  cum  quiquam  alio.  Pers.  172 
Nam  equidem  te  iam  sector  quintum  hunc  an?ium,  Asin.  235 
perpetuum  annum  hunc  mihi  uti  serviat.  ib.  721.  635  Ut  hanc 
ne  quoquam  mitteret  nisi  ad  se  hunc  annum  totum.  Pers.  21 
Plusculum  annum  Fui  praeferratus  apud  molas  tribunus  vapularis. 
Stich.  168  elephantum  gravidam  perpetuos  decem  Esse  annos. 
Men.  1115  quot  eras  annos  gnatus?  Merc.  524  natam  annos 
sexaginta,     ib.  1017.     Rud.  1382.     Cist.  IV.  2,  90.     Men.  446. 

Mil.  350  Nam  illic  noster  est  fortasse  circiter  triennium, 
Most.  79  Triennium  qui  iam  hinc  abest.  Epid.  498  plus  iam 
quinquennium  sum  hbera. 

Cas.  pl-ol.  39  abhinc  annos  factumst  sedecim  Quom  con- 
spicatust  . . .  puellam  exponi.  Stich.  137  qui  abhinc  iam  abierunt 
ttnennium.  Bacch.  388  hoc  factumst  ferme  abhinc  biennium. 
Truc.  341  Quasi  abhinc  ducentos  annos  fuerim  mortuus;  „quam 
si  hinc"  libri,  quod  retinet  Holtze  I.  220,  sed  „hinc"  adverbio 
veteres  non  usos  esse  nisi  de  loco  constat.  Recte  igitur  „quasi 
abhinc"  Fleckeisenus,  quocum  facit  Ritschelius,  Kuehner  II,  72,  4. 
Anm.  11. 1) 

Cum  praep.  „annus"  bis  tantum  coniunctum  est:  Rud.  1422 
Commissatum  omnes  venitote  ad  me  ad  annos  sedecim.  Stich.  214 
Prandia,  Quae  iw/er  c<?ii/2«wm»i  perdidi  triennium,  ubi  „intra"  Douza. 

„Mensis"  semel  cum  praepositione  coniunctum  est  Merc.  153 
Liberum  Tibi  caput  faciam  cis  paucos  mensis;^)  simphci  accusativo 
saepius  efiertur:  Trin.  543  nemo  exstat  qui  ibi  sej;  mensis  vixerit. 
Most.  954  Quin  sea;  mensis  iam  hic  nemo  habitat.  Pseud.  323 
Vel  sea:  mensis  opperibor.  Pers.  137  sea;  mensis  Megaribus  Huc 
est  quom  commigravit.     Stich.  159  Nam  me  illa  in  alvo  mensis 

*)  Inter   alia  exempla   satis    dubia,    quibus  „hinc**   de    tempore   dici 
demonstretur,  hunc  locum  attulisse  Handium  III,  p.  91  mireris. 
«)Vid.  Holtze  p.  213.     Kuehnerll,  p.  397. 

gestavit  decem.     Pers.  628  Nunquam  hercle  hunc  mensem  vor- 
tentem,  credo,  servibit  tibi. 


c.    Dies. 

Sine  praepositione  permulta  exempla  inveniuntur.      Quae 
quamvis  diversa  sint  non  distinctis  generibus  adscripsi. 

Epid.  298  non  decem  pccupatum  tibi  erit  argentum  dies 
Men.  951.  Asin.  801.  Men.  950  Helleborum  potabis  faxo  a//- 
quos  vigintidies^)  Pseud.  9  Jam  hos  multos  dies  Gestas  tabellas 
tecum.  Men.  104  Set  mi  intervallum  iam  hos  dies  multos  fuit. 
Most.  589  Mullos  me  hoc  pacto  iam  dies  frustramini.  Mil.  582 
me  occultabo  aliquot  dies.  Curc.  241  Quin  tu  aliquot  dies 
Perdura.  Pseud.  283  aliquot  hos  dies  manta  modo.  Truc.  872 
ut  hos  dies  aliquos  sinas  Eum  esse  apud  me.  (aliquos  B,  aliquot 
Bentleius).  Merc.  585  Nullum  hercle  praeter  hunc  diem  illa 
apud  me  erit.  Mil.  77  Ei  rei  hunc  diem  mihi  operam  decretumst 
dare.  Most.  765  Sub  diu  colere  te  usque  perpetuum  diem. 
Mil.  743  dies  decem  continuos  restans  odio  familiaest.  Trin.  166 
ruri . . .  sum  ego  unos  sex  dies.     Stich.  153  Nam  dies  totos  apud 

portum  servus  unus  adsidet.     Pers.    115  Negotium totum 

procedit  diem.     Rud.  131  Non  iam  hos  dies  complusculos  Quem- 
quam  istic  vidi  sacruficare. 

Mil.  1194  Triduum  servire  nunquam  te .  . .  sinam.  Mil.  742 
triduum  ibi  continuum  fuerit.  Most.  958  Nunquam  hic  triduum 
unum  desitumst  potarier.  Truc.  874  ut  .  .  .  sinas  Eum  esse 
apud  me  .  .  .  Triduum  hoc  saltem.  Asin.  428  triduum  hoc  unum 
modo  foro  operam  adsiduam  dedo.  Curc.  208  ego  te  hoc  tri- 
duum  nunquam  sinam  In  domo  esse  istac. 

Praepositiones  adduntur  his  locis :  Truc.  348  Ut  . .  .  nulla 
faxim  cis  dies  paucos  siet.  ib.  510  Intra  tot  dies  quidem  hercle 
iam  aliquid  actum  oportuit.  Sic  scripsit  Buecheler  in  Fleckeiseni 
ann.  t.  CV  (a.  1872)  p.  572;  „inter"  libri.  Curc.  447  sq.  Dunidiam 
partem  nationum  usque  omnium  Subegit  solus  intra  viginti  dies. 

«)de  hiatu  vid.  Ritsch.  praef.  p.  14;  transponenda  esse  vocabula  „faxo 
potabis**  censuisse  videtur  Hermann.  Elem.  doctr.  metr.  p.  88. 

Trin.  961  neque  oculis  ante  hunc  diem  unquam  vidi.  Men.  500. 
749.  305.  Epid.  576.  Pseud.  621.  Epid.  496.  Capt.  634. 
Stich.  267.  Pseud.  731  Neque  Athenas  advenit  unquam  ante 
hestemum  diem. 

Amph.  672  Nunquam  mihi  divini  quicquam  creduis  post 
hunc  diem.  Poen.  449.  Mil.  565.  Men.  112.  477.  692.  Most.  436. 
Rud.  1416.  Poen.  503  In  hunc  diem  iam  tuus  sum  mercennarius. 
Pers.  689  Lucro  faciundo  ego  auspicavi  in  hunc  diem.  Stich.  478 
Ahum  convivam  quaerita  tibi  in  hunc  diem.  ib.  517.  Pseud.  128 
Jn  hunc  diem  a  me  ut  caveant.  ib.  899.  Poen.  500  res  serias  Omnis 
extoUo  ex  hoc  die  in  alium  diem.  Aul.  531  Spes  prorogatur 
militi  in  alium  diem.  Cas.  UI,  3.  3  in  eum  diem.  Pseud.  534 
Non  unum  in  diem  . . .  te  in  pistrinum  condam.  Aul.  324  Cocus  ille 
nundinalist,  in  nonum  diem  Solet  ire  coctum.  Mil.  861  Fugiam 
hercle  aliquo  atque  hoc  in  diem  extoUam  malum  (sic  R.  Camerarium 
secutus,  „die"libri)Stich.638  Nunquam  edepol  me  vivum  quisquam 
in  diem  prospiciet  crastinum.  Pseud.  1335  in  crastinum  vos  voco. 
Cas.  UI.  5,  60  Neque  vitam  viri  in  crastinum  sinet  protoUi. 
Merc.  838  mores  deteriores  increbrescunt  in  dies.  Men.  457 
Adfatim  hominumst,  in  dies  qui  singulas  escas  edint.  Epid.  54 
argentum  sumpsit  fenore  /w  «/le*  minasque  argenti  singulas  nummis. 
Pers.  471  compendi  feci  binos  panes  in  dies.  Bacch.  466  Quia, 
malum  si  promptet,  in  dies  faciat  minus. 

d.    Nox. 

Temporis  quo  quid  fit  momentum  indicatur  his  locis: 
Amph.  154  qui  hoc  noctis  solus  ambulem.  ib.  163  qui  hoc 
noctis  A  portu  med  ingratiis  excitavit.    ib.  292  quem  ante  aedis 
video  hoc  noctis.     ib.  310  non  placet  me  hoc  noctis  esse:  cenavi 
modo. 

Temporis  spatium  describitur  in  his:  Amph.  639  viri  mei 
fiiit  mi  potestas  videndi  Noctem  unam  modo.  ib.  280  noctem  unam, 
verberatus  quam  pependi  ;?e/yefew2.  Rud.  370  iactatae  ...  per- 
petuam  noctem.  Men.  188  tu  iudicato,  cum  utrone  hanc  noctem 
sies.    Truc.  688  mecum  ut  hanc  noctem  sies. 

„Dies"  et  „nox"  saepe  coniuncta  reperiuntur. 

Most.  22  dies  noctesque  bibite.  Truc.  904  Ut  dies  noctesque 
potet.  Rud.  379  adservaret  dies  noctesque.  Asin.  602  dies 
noctesque  potent.  Trin.  287  haec  dies  noctesque  canto.  Most.  235 
dies  noctesque  estur,  bibitur.  Hic  ordo  vocabulorum,  quem  recen- 
tiores  conservarunt,  etiam  apud  Plautum  usitatissimus  est.  „Nox" 
priorem  locum  occupat  in  his:  Asin.  753  ut  secum  esset  noctes 
et  dies.  Stich.  5  SoUicitae  noctes  et  dies,  soror,  sumus  semper. 
Merc.  46  Obiurigare  pater  haec  noctes  et  dies.  Poen.  228  Quae 
noctes  diesque  .  .  .  semper  Ornantur.  Amph.  168  Quod  noctesque 
diesque  adsiduo  satis  superquest.  Aliis  copulandi  rationibus, 
velut  „dies  atque  noctes"  „et  dies  et  noctes"  Plautus  non  usus 
est. 

Cum  praepositione  „nox"  raro  coniungitur.  Most.  534  A 
mane  ad  noctem  usque  in  foro  dego  diem.  Truc.  303  maceria . . . 
quae  in  noctes  singulas . .  .  fit  minor.  Men.  965  Hic  ero  usque : 
ad  noctem  saltem,  credo,  intromittar  domum;  sic  videtur  inter- 
pungendum  cum  Bothio,  quem  sequiter  Ritschelius,  alii  „ero 
usque  ad  noctem  saltem". 

e.    De  reliquis  notionibns  temporis. 

„Meridies"  bis  tantum  legitur  neque  usquam  praepositio  deest. 
Most.  582  hic  manebo  potius  ad  meridimi.  ib.  579  redito  huc 
circiter  meridiem  (meridie  B  C  D,  sed  M  in  fine  versus  apparere 
in  A  Ritschelius  testatur;  cf  p.  14.) 

Aliquanto  saepius  occurrit  „vesper",  sed  ne  hoc  quidem 
praepositione  caret.  Most.  767  Sol  semper  hic  est  usque  a  mane 
ad  vesperum  (a  mane  B  C  D,  neque  est  cur  cum  Ritschelio 
scribamus  „a  mani").  Amph.  253  a  mane  usque  ad  vesperum. 
Pseud.  530  Effectum  hoc  hodie  reddam  .  .  .  ad  vesperum.  Merc. 
580  Qui  percoquat  Apud  te  hic  usque  ad  vesperum.  Rud.  1288 
Nunquam  edepol  hodie  ad  vesperum  Gripum  inspicietis  vivum. 
Most.  700  Res  paratast  mala  in  vesperum  huic  seni.  ib.  67  volo 
In  vesperum  parare  piscatum  mihi.    Bacch.  1029  ante  vesperum. 

Haec  sunt  vocabula  proprie  tempus  indicantia,  quibus  Plautus 
usus  est. 

n.    Notiones  translate  temporales. 

a.    Lux,  sol,  tenebrae,  stella. 

^Lux"  si  de  tempore  dicitur  semper  cum  praepositione  con- 
iunctum  est. 

Men.928  Perdormiscin  tu  usque  ad  lucem?  Amph.602  ante 
lucem  a  portu  me  praemisisti.  ib.  639  ante  lucem  .  .  .  abiit. 
ib.  699.    Poen.  318.    Trin.  885.     Cas.  II,  8.  51. 

Men.  1022  nunquam  hodie  ad  solem  occasum  viverem.  Men. 
437  facito  anle  solem  occasum  ut  venias  (solis  libri,  solem  iam 
Lambinus  restituit,  quod  comprobatur  versu  1022,  ubi  solem  C  D, 
solis  B,  sed  a  m.  rec.  et  Epid.  144  ante  solem  occasum  (sic 
optimi  libri,  solis  IFZ).  Bacch.426  Ante  solem  .  .  .  exorientem 
in  palaestram  veneras. 

Similiter  pro  nocte  usurpatur  voc.  „teuebrae",  ut  Pseud.  90 
Certumst  mihi  ante  tenebras  tenebras  persequi.  Curc.  97  per 
tenebras. 

Men.  175  usque  ad  diumam  stellam  crastinam  potabimus. 

b.    Aetas,  adulescentia. 

„Aetas"  vocabuh  genetivus  pendens  ex  pronominis  accusativo 
singulari  generis  neutrius  adverbialem  fere  in  modum  tempus  quo 
quid  fit  describit  (Vid.  Draeger  I,  p.  367).  Bacch.  343  Ne  na- 
vjgarem  tandem  hoc  aetatis  senex.  Trin.  787  Quamquam  hoc 
me  aetatis  sycophantari  pudet.  Bacch.  1090  hocine  me  aetatis 
ludos  bis  factum  indigne?  Mil.  618  Me  tibi  istuc  aetatis  homiui 
facinora  puerilia  Obicere.  ib.  657  At  quidem  illuc  aetatis  qui 
sit,  non  invenies  alterum.  Asin.  71  Neque  puduit  eum  id  aetatis 
sycophantias  Struere.     Merc.  290   Quid  tibi  ego  aetatis  videor  ? 

Spatium  temporis  significatur  his  locis:  Amph.  1023  ut  pro- 
fecto  vivas  aetatem  miser.  Men.  720  Nam  meam  med  aetatem 
esse  viduam  mavelim.  Mil.  626  Hancine  aeiatem  exercere  mei 
me  amoris  gratia?  (sic  CD,  hacine  etate  B»).  Pseud.  515  Do 
Jovem  testem  tibi    Te  aetatem  impune  habiturum.    Merc.  549 

Nam  hanc  bene  se  habere  aetatem  nimiost  aequius.  Rud.  715 
in  carcerem  conpingi  te  aequumst  aetatemqne  ibi  Te  usque 
habitaxe.  Curc.  554  At  tu  aegrota,  si  lubet,  per  me  aetatem 
quidem.  Asin.  284  ut  aetatem  .  .  nobis  sint  obnoxii,  quem  versum 
respiciens  Nonius  p.  72,  15  aetate  positum  pro  saepe  ac  diu  dicit. 
Asin.  21  Ut  tibi  superstes  uxor  aetatem  siet.  i)  Pseud.  822  Hoc 
.  .  .  homines  tam  brevem  aetatem  colunt.  Praepositiones  raro  ac- 
cedunt.  Capt.  742  vivo  usque  ad  summam  aetatem,  Trin.  301 
usque  ad  hanc  aetatem.  Cas.  pr.  47  ad  meam  aetatem.  Aul.  162 
post  mediam  aetatem.  » 

Adulescentia  semel  tantum  exstat  Capt.  992  bene . .  educatust 
usque  ad  adulescentiam. 

c.  Lndns,  dies  festi  aliaqne  vocabnla,  qnibns  tempns 

significatnr. 

Haec  pro  natura  ac  propria  vi  non  de  tempore  dicuntur  nisi 
cum  praepp.  coniuncta. 

Men.  30  Mortales  multi,  ut  ad  ludos,  convenerant.  Curc.  644 
Ea  me  spectatum  t^lerat  per  Dionysia.  Stich.  179  Per  caram 
annonam  dixit  me  natum  pater.  Pseud.  947  inter  pocula. 
Trin.  478  apud  mensam. 

Nunc  ad  leges,  quas  Plautus  secutus  est,  constituendas  adeamus. 

L  De  accusaiivo  puncti  temporis.  Primum  igitur  accusativus 
significat  tempus,  quo  rem  aliquam  factam  esse  indicatur,  quodalibi 
ablativo  sive  per  se  posito  sive  „In"  praepositione  aucto  exprimitur.») 

Exempla  autem  Plautina  si  quis  accuratius  perlustraverit 
hunc  accusativum  non  admisisse  Plautum  inveniet  nisi  ita,  ut  ad 
pronomen  demonstrativum,  (hoc,  iUucS)  determinativum,  (id)  interro- 

»)Cf.  freisii  adnot  ad  h.  1.  Aetas,  inquit,  ut  saepe  dicta  pro  vita. 
Vid.  Casaubon.  ad  Athenaeum  lib.  VII.  cap.  1. 

2)Fal8a  est  eorum  sententia,  qui  accusatiyum  temporis  significare 
existement  perpetuitatem  atque  continuitatem.  Hoc  tantum  dici  potest  usu 
loquendi  factum  esse,  ut  exceptis  paucis  locutionibus  accusativus  ad  spatium 
temporis  indicandum  reservaretur. 

»)Illuc  esse  accusativum  pronominis  docet  Kuehner  I,  p.  396,  cui  ad- 
stipulor  contra  Hand.  HI,  218,  qui  adverbium  esse  censet,  quum  quae  alia 
exempla  afferuntur  pronominis  sint. 


$ 


I 


/ 


—    34    -^ 

gativum  (quid)  genere  neutro  expressum  aut  genetivus  „aetatis" 
aut  „noctis"  accederet.    Et  „hoc  (illuc,  id,  quid)  aetatis"  quidem 
duplici  modo  usurpatur;    aut   attributi  vicibus   fungitur,  velut 
Trin.  787.    Bacch.  343.     Asin.  71.    Bacch.  1090,  aut  praedicati, 
velut  Merc.  290.    Mil.  657 ;  nusquam  autem  tempus  absolute  ut 
ita  dicam  indicatur.     Quo  in  usu  quum  etiam  apud  posteriores 
scriptores  inveniaturi)   nemo  fere  haesit.     Namque  quod  Linde- 
mannus  ad  Trin.  767  ed.  suae  (R.  787)  adnotavit :   „hoc  aetatis 
ablativus  pro  hac  aetate"  et  ad  Mil.  657  adscripsit:  illoc  aetatis 
i.  e.  illa  aetate,  quod  eorum  causa  se  notasse  dicit,  qui  hoc  loco 
„illuc"  scriberent,  hoc  probaturum  esse  spero    neminem.     Per 
„hoc  noctis"  autem  tempus  absolute  describitur  velut  Amph.  154. 
Curc.  1.    Amph.  310.  292.  163,  qui  usus  quum  non  ita  frequens 
sit  neque  apud  recentioris  aetatis  scriptores  exstet,  non  defuerunt 
qui  in  hac  loquendi  ratione  offenderent.      Quorum  alii  aliam 
interpretandi  viam  sunt  ingressi.    Kuehner  Gramm.  lat.  II,  p.  215 
„hoc  noctis"  explicat  per  „hanc  noctis  partem",  quem  accusativum 
pendere  vult  ex  verbo  ambulandi  (Amph.  154).    At  dubito  num 
recte  id  fecerit.    Ubicunque  enim  accusativus  legitur  cohaerere 
videtur  cum  verbo,  quoniam  accusativi  ratio  generalis  haec  est, 
ut  rem  actione  aliqua  occupatam  indicet.^)  Neque  ii  recte  iudicare 
videntur,  qui  cum  Lindemanno  „hoc"  ablativum  esse  putant,  quum 
genetivus  partitivus  qui  dicitur  cum  pronominum  neutro  singularis 
non  coniungatur  nisi  aut  nominativo  aut  accusativo  casu  prono- 
men  positum  est.    Vid.  Kuehner  II,  315.   Recte  igitur  Holtze  I, 
p.  220  Invenitur,  inquit,    etiam  accusativus  temporis,  ubi  non 
tam  perpetuitas,  sed  unum  tantum  punctum  temporis  significatur, 
quam  sententiam  aliis  quoque  exemplis  ex  veteribus  scriptoribus 
desumptis  comprobavit.     Cf.  Draeger  I,  367.     Der  Accusativus 
temporis  dient  in  vorklassischer  Sprache  auch  zur  Bezeichnung 
der  blossen  Zeitangabe  ohne  Riicksicht  auf  die  Dauer. 

Deinde  tempus  quo  quid  fit  etiam  significatur  praepositione 


*)Exempla  praebet  Kuehner  II,  215.  217.  • 

*)Neque  recte  idem  Kuehner  II,  215  id  aetatis  per  analogiam  vocabuli 
«natus**  videturexplicare.  De  acc.  usu  ac  ratione  uberius  egit  Holtze  1, 183  sqq. 

„Per"  accusativo  addita,  ita  ut  eandem  fere  habeat  vim  quam 
„In"  praepositio  cum  ablativo  coniuncta,  quod  apparet  ex  his: 
Bacch.  844  per  tempus  . .  venit.  Mil.  139.  Poen.  135.  Cas.  II,  1. 16. 
Truc.  188  per  tempus  venistis,  h.  e.  in  tempore,  opportune  vel  in 
ipsotempore,zurechterZeit.  Cf.KuehnerII,p.404.  Draeger  1,560. 
Holtze  I,  215.  Itemque  „Per"  accedit  ad  notiones  proprie  non 
temporales.  Stich.  179  per  caram  annonam.  Curc.  97  per  tenebras. 
Curc.  644  per  Dionoysia.    Cist.  I,  1.  91. 

//.  De  accusativo  spatii  temporis.   Venimus  nunc  ad  illud  multo 
usitatius  genus,  quum  quamdiu  aliquid  fiat  accusativo  indicatur. 
Pendet  autem  hicaccusativus  exverbis,  adiectivis,  adverbio  «abhinc**. 
Ex  verbis  autem  si  pendet  aut  casus  obiecti  est,  quod  actio  prorsus 
amplectitur,  velut  Asin.  235  annum  servire.    Pers.  628  mensem  ser- 
vire.  Rud.  715  aetatem  habitare.   Amph.  1023  aetatem  (i.  e.  longum 
tempus)  vivere,  noctesvigilare;  autlaxioretantumvinculocumverbo 
coniunctus  est,  velut  Mil.  582  me  occultabo  aliquot  dies.  Asin.  635 
ut  mitteret .  .  hanc  .  .  ad  se  hunc  annum  totum.    Trin.  287  haec 
dies  notesque  canto.    Merc.  46.     Pers.  172.    Poen.  1189  quibus 
annos  multos  carui.     Merc.  542  diem  unum  oravit  Ut  apud  me 
praehiberem  locum.    Mil.  1078.    Pseud.  283.    Aul.  73  totos  sedere 
dies.  Asin.  602.  Most.  22.  Most.  235  dies  noctesque  estur,  bibitur. 
ib.  958  triduum  unum  desitumst  potarier.  Aul.  prol.  4  multos  annos  est 
quom  possideo,  ad  q.  1.  adnotavit  Lambinus  duas  Plautum  loquendi 
formulas  diversas  confudisse,  unam  „iam  multi  anni  sunt,  quom", 
alteram  „iam  multos  annos  possideo".  At  non  est  prudentis  inter- 
pretis  ad  fusionem  constructionum  confugere;  i)  cf.  Pers.  137  leno 
haudum  sex  mensis  Megaribus  Huc  est  quom  commigravit,  quo 
impersonalis  ut  ita  dicam  constructio  verbi  „esse"  defenditur  ac 
firmatur. 

Ex  adiectivis  si  pendet  accusativus,  significatur  notionem 
actionis  vel  rei  (Zustand)  quae  inest  in  adiectivis  durare  per 
tempus  accusativo  descriptum.  Asin.  284  aetatem  nobis  sint  obnoxii. 
Epid.  498  sum  libera  quinquennium.  Stich.  5  Sollicitae  noctes 
et  dies.  ib.  160  gravidam  decem  annos.  Asin.  21  tibi  superstes 
uxor  aetatem  siet.    Merc.  524  natus  annos  sexaginta.  Rud.  1382. 

»)Prorsu8  ineptum  est  quod  voluit  Rostius  „multus  annus". 

Cist.IV,2.19.  Mil.629.  Vid.  Fleckeisen  in  ed.  Plaut.  I,  praef.  XX VI. 
Men.  446.    Cist.  II,  3.  20  ducentos  annos  mortuus. 

Denique  acc.  spatii  cum  adverbio  „abhinc"  coniunctus  est. 
^Abhinc"  significat  actionem  cohaerere  cum  eo  temporis  momento, 
quod  est  loquenti  proximum,  i.  e.  tempus  praesens.  Per  se  autem 
quamquam  aptum  est  ad  tempus  et  futurum  et  praeteritiun  de- 
finiendum,  tamen  eius  significatio  apud  Plautum  eo  est  restricta, 
ut  de  tempore  tantum  praeterito  usurpetur,  velut  cognoscitur  ex  his: 
Cas.  pr.  39  abhinc  annos  factum  est  sedecim.  Stich.  139  abhinc 
.  .  .  triennium.  Bacch.  388  hoc  factumst  ferme  abhinc  biennium. 
Semper  autem  „abhinc"  antecedit  nomina  annorum  et  proximum 
quidem  locum  occupat.  Semel  tantum  Most.  494  abhinc  cum 
ablativo  coniungitur:  Qui  abhinc  sexaginta  annis  occisus  foret, 
ubi  tamen  abhinc  non  pertinet  ad  tempus  quod  loquenti  est  pro- 
ximum.  Cf.  Kuehner  II,  215  et  quae  de  hoc  loco  disputavit 
Madvig,  Bemerkungen  p.  65.  i)  Truc.  341  autem  „quasi  abhinc 
ducentos  annos"  scribendum  esse  iam  supra  monuimus. 

Attributa  quae  ad  accusativum  spatii  accedunt,  aut  adiectiva 
perpetuitatem  significantia  sunt,  velut  Rud.  370  perpetuam  noctem. 
Most.  765  perpetuom  diem.  Mil.  742  triduum  .  .  .  continuum. 
Stich.  153  dies  totos,  2)  aut  numeralia  cardinalia  et  ordinaha,  quae 
temporis  spatium  certis  finibus  circumscribunt,  velut  Mil.  582 
aliquot  dies.  Truc.  872  dies  aliquos.  Rud.  131  dies  complusculos. 
Men.  950  ahquos  viginti  dies.  Trin.  166  unos  sex  dies.  Pers.  172 
te  iam  sector  quintum  annum^),  aut  accedit  denique  pronomen 
„hic".  Quod  si  fit  significatur  tempus  cohaerere  cum  illo  tempore 
quo  quis  loquitur,  sive  futurum  est  sive  exactum  sive  praesens. 
De  praesenti  tempore  dicitur:  Asin.  230  Annum  hunc  ne  sit  cum 
alio.  ib.  235  perpetuum  annum  hunc  mihi  uti  serviat;  de  prae- 
terito:  Asin.  428  triduum  hoc  unum  operam  dedi.  Rud.  131 
hos  dies  complusculos  nullumvidi  sacruficare;  defuturo:  Truc.872 

*)Fuisse  qui  accusativum  unum  probarent  intelligitur  ex  Charisio  p.  175. 

2)Raro  fit  ut  notio  continuitatis  ad  Ycrbum  ipsum  referatur,  ut  Mil.  1079 
mille  annorum  perpetuo  vivunt,  aut  ad  obiectum,  ut  Asin.  428  triduum  .  . . 
operam  assiduam  dedi. 

»)Valde  delectatur  Plautus  copia  vocabulorum  satis  magna,  quae  sunt 
formata  ex  numeralibus  cum  substantivis  coniunctis,  ut  triduum,  quadriduum, 
bienniom,  triennium,  quinquennium. 

ut  hos  dies  aliquos  sinas  eum  esse  apud  me.  Curc.  208  ego  te 
hoc  triduum  nunquam  sinam  in  domo. 

Accusativi  vero  spatii  cum  praepositione  „Per"  coniuncti 
allata  exempla  apud  Plautum  invenies  nuUa,  nisi  forte  exempla 
p.  35  huc  referas.    Restat  ut  dicamus 

III,  de  accusativo  finis  sive  terminL  Accusativus  termini 
semper  pendet  ex  praepositionibus.  Duplex  autem  ratio  est.  Via 
quam  ingressa  actio  aliqua  procedit  significatur  duobus  modis :  aut 
ita,  ut  ad  certum  quoddam  punctum  temporis  dirigatur,  quod  fit 
per  praepositiones  „ad,  in";  aut  ita,  ut  certis  quibusdam  terminis 
includatur,  quodfit  perpraepositiones„inter,  intra,  cis,ante,  post". 

1.    Initium  capiamus  a  praep.  „Ad". 

a.  Terminus  usque  ad  quem.  „Ab"  praepositio  si  de  tem- 
pore  dicitur,  describitur  ea  temporis  pars,  usque  ad  quam  actio 
ahqua  permaneat  aut  producatur,  ita  ut  ultra  eius  fines  non  pro- 
grediatur.  Asin.  253  ad  hoc  diei  tempus  dormitasti.  Asin.  630 
qui  nunquam  ad vesperum vivam.  Men.  1022  nunquam  hodie  ad  solem 
occasum  viverem.  Merc.  582  ad  meridiem  hic  manebo.  Ita  cum 
nominibus  rerum  coniungiturquae  tempore  continenturauttempore 
aliquo  fiunt.  Capt.  742  vivo  ad  summam  aetatem.  Usque  si  ad- 
ditur,  significatur  continuitas.  Merc.  580  usque  ad  vesperum. 
Men.  175  usque  ad  diurnam  stellam.  Mil.  163  usque  ad  mortem. 
Aul.  336  poscam  usque  ad  ravim.  1)  Saepe  fit  ut  termino  ad  quem 
actio  procedat  etiam  addatur  terminus  unde  exeat.  Amph.  253 
a  mane  ad  vesperum.    Mil.  503.     Trin.  301.     Capt.  992. 

b.  Etiam  temporis  spatium  complectitur  praepositio  „Ad". 
Rud.  1422  (Comissatum  omnes  venitote  ad  me  ad  annos  sedecim) 
usurpatur  eodem  sensu  quo  „in  annos"  vel  „per  annos  sedecim"; 
nos  dicimus:  auf  sechzehn  Jahre.  Alia  exempla  quae  hunc 
usum  probant  composuerunt  Hand.  I,  88.    Kuehner  II,  380. 

c.  Denique  „Ad"  praepositione  significatur  regio  ut  ita  dicam 
temporis,  ubi  actio  aliqua  fit,  ita  ut  factam  cogitari  necesse  sit 
paulo  ante  indicatum  tempus.  Men.  965  ad  noctem  saltem  credo 
intromittar  domum  h.  e.  spero  fore  ut  intromittar  quum  tempus  ad 
noctem  tendat;  nos  dicimus:  gegen  die  Nacht  vel  vor  der  Nacht. 

*)Videlicet  temporis  significatio  paulatim  abit   ad   gradus    notionem, 
usque  ad  ravim  h.  e.  bis  zum  Eintritt  der  Heiserkeit. 

Asin.  799  ad  vinum  i.  e.  tempore  quo  compotamus.  i)  Pseud.  1174 
altero  ad  meridiem  (int.  die),  quocum  comparari  potest  Most.  579 
circiter  meridiem.  Aul.  526  ad  postremum,  et  similiter:  ad  ultimum, 
ad  postenim. 

2.  Sequitur  ut  „In**  praepositionis  usum  contemplemur. 

a.  Primum  „In"  praep.  describit tempus  quousque  aliquid mane- 
at,  ita  tamen  ut  huius  quoque  aliquam  partem  occupet.  Eandem 
fere  vim  habet  quam  Graecorum  praepositio  slg.  Cf.  Holtze  p.  208. 
Aul.  531  spes  prorogatur  .  .  in  alium  diem.  Stich.  638  Nunquam 
edepol  me  vivum  quisquam  in  diem  prospiciet  crastinum.  Cas.  III. 
5, 43  Neque  vitam  viri  in  crastinum  sinet  protolli.  Poen.  500  omnes 
extoUo  ex  hoc  die  in  alium  diem. 

b.  Tum  designat  temporis  spatium  ita,  ut  rem  usque  ad 
finem  temporis  durare  indicet.  Pseud.  547  da  in  hunc  diem  operam. 
Cas.III,3.3.  Pseud.  128  in  hunc  diem  me  ut  caveat.  Capt.  441 
serva  tibi  in  perpetuum  amicum.  Stich.  447.  Epid.  298  in  decem 
occupatum  tibi  erit  argentum  dies.  Multis  locis  significatio  simul 
est  distributiva.  Truc.  303  maceria  .  .  in  noctes  singulas  fit  minor. 
Men.  457  in  dies  qui  singulas  escas  edint.  Bacch.  466.  Pers.  471. 
Men.  838  mores  deteriores  increbrescunt  in  dies.  Aul.  324  in 
nonum  diem  solet  ire  coctum. 

c.  Denique  „In"  describit  tempus  ad  aliquid  agendum  con- 
stitutum.  Trin.  1189  in  perendinum  paratus  sis  ut  ducas  uxorem. 
Most.  67  volo  in  vesperum  parare  piscatum  mihi.  ib.  700.  Truc.  1334 
in  crastinum  vos  voco.  Vid.  Holtze  p.  209  et  Kampmannus  de 
„In"  praep.  p.  39. 

3.     Accedo  ad  „Inter"  praepositionem. 

a.  Ac  primum  quidem  Jnter"  tempus  significat  in  quod  . 
aJiquid  incidit  ita  ut  continuum  tempus  cogitetur  quod  duobus 
terminis  inclusum  sit;  termini  vero  aut  diserte  nominantur,  ut 
si  dicas:  inter  horam  tertiam  et  quartam,  cuius  usus  exempla 
apud  Plautum  desiderantur ;  aut  initium  finisque  continui  alicuius 
temporis  sunt  cogitanda:  Poen.  1398  inter  negotium.  Stich.  679 
inter  illud  negotium.     Pseud.  947  inter  pocula. 

b.  Deinde  intelligitur  etiam  totum  spatium  temporis  in  quo 
quid  factum  sit:   Stich.  214  inter  continuum  triennium. 

»)Hand.  I,  98  de  eo  tempore,  inquit,  praep.  ^Ad**  usurpatur  quod  non  ac- 
curate  definitur,  sed  tantumex  propinquitate  alicuius  certi  momenti  designatur. 

4.  Similem  significationem  habet  „Intra"  praepositio,  quae  in- 
dicat  obtinere  rem  aliquam  temporis  spatium,  quod  finibus  est  in- 
clusum,  neque  ultra  excurrere.i)  Curc.  448  intra  viginti  dies  i.e. 
priusquam  viginti  dies  finem  haberent,  nos  dicimus:  vor  Ablauf 
von  zwanzig  Tagen.  Truc.  510  intra  tot  dies.  [inter  libri,  intra 
Buechelerus  in  Fleckeiseni  ann.  t.  CV  (a.  1872)  p.  572].  Alia 
exempla  non  inveni. 

5.  Eandem  vero  vim  quam  „Intra«  habet  „Cis",  cuius  quidem 
temporalis  significatio  rara  est;  tribus  tantum  locis  exstat:  Merc. 
153  cis  paucos  menses.  Truc.  348  cis  dies  paucos.  Most.  18  Cis  . . . 
paucas  tempestates  h.  e.  intra  breve  tempus.  Vid.  Holtze  I,  p.  213. 
Unam  igitur  formulam  additi  vocabuli  „paucus"  (cf.  Hand.  II,  75) 
Plautus  usurpavit. 

6.     Totius  disputationis  finem  faciant  praepositiones  „Ante" 
^        et  „Post". 

J  „ Ante"  quum  de  tempore  usurpatur,  et cum  nominibus  temporum 

et  cum  nominibus  rerum  in  tempore  apparentium  coniungitur.  Ex 
permagno  exemplorum  numero  ea  tantum  nobis  commemoranda 
videntur,  in  quibus  aliqua  proprietas  cernitur.  Epid.  144  ante  solem 
occasum.  Bacch.  426  ante  solem  orientem.  Trin.961antehuncdiem. 
Aul.  162  post  mediam  aetatem.  Capt.  118  post  occasionem.  Asin. 
294  post  tempus.  Capt.  870  sero  post  tempus,  h.  e.  post  tempus  legiti- 
mum.  Etiam  cum  pronominibus  coniunguntur.  Cas.I,42postidloco- 
rum.  Notandum  autem  videtur  has  praepositiones,  si  accusativus 
sequatur,  ubique  primum  locum  obtinere,  alteram  illam  collocatio- 
nem,  qua  inter  substantivum  et  attributum  ponuntur,  ut  „tres  post 
annos"  non  inveniri.  De  ablativo  autem  cum  „Post-'  et  „Ante" 
d)niuncto,  qui  est  abl.  gradus  sive  mensurae,  si  indicandum  est 
quanto  ante  aut  post  ahqua  res  acciderit,  vide  supra  p.  8. 

„Secundum"  praepositione  Plautus  de  tempore  non  usus  est. 

Namque  non  plus  valet  quod  Cas.  prol.  28  legitur:  Ludis  poscunt 

^minem,    Secundum    ludos    autem    reddunt  nemini,    quoniam 

)logum  Casinae  non  esse  Plautinum  nemo  est  qui  neget. 

At  haec  quidem  hac  tenus.    Quae  de  particularum  temporum 

Plautino  incohata  habeo,   ea  alio  fortasse  tempore  promam. 

/)Discrimen  quod  intercedit  inter  nlntra"  et  ^lnter'*  bene  demonstravit 
fumpt  ad  Cic.  Verr.  I,  13,  37. 

Vita. 


Natus  sum  Rudolfas  Leers  Cal.  Febr.  a.  h.  s.  LVIII 
Halberstadii  patre  Eduardo,  matre  Charlotta  e  gente  Waeser 
oriunda,  quos  adhuc  superstites  summa  pietate  colo.  Fidei 
addictus  sum  evangelicae.  In  urbe  patria  et  elementis  litera- 
rum  imbutus  et  in  gymnasio,  cuius  directori  Schmidt  et  praecep- 
toribus,  inprimis  Voigt,  Scheibe,  Willmann,  magnam  habeo 
gratiam,  ad  artes  liberales  eruditus  sum.  Maturitatis  testi- 
monium  adeptus,  ut  antiquarum  literarum  studio  operam 
darem,  vere  anni  LXXIX  Lipsiam  me  contuli,  ubi  scholas 
audivi,  quas  habuerunt  G.  Curtius,  Ribbeck,  Lange,  Lipsius, 
Heinze,  Noorden,  Voigt.  Deinde  tribus  semestribus  peractis 
Halas  transmigravi,  ubi  per  quattuor  semestria  scholis  inter- 
fui  virorum  doctorum  Dittenberger,  G.  Droysen,  Diimmler, 
Haym,  Hertzberg,  Hiller,  KeiL  Per  tria  semestria  particeps 
fui  et  proseminarii  et  seminarii  philologici  exercitationum, 
et  inter  sodales  seminarii  historici  ut  reciperer  mihi  contigit 
benevolentia  Diimmleri  et  G.  Droyseni.  Quibus  omnibus 
viris  illustrissimis  maximas  ago  gratias. 

Inde  ab  autumno  anni  1883  examine  pro  facultate  do- 
cendi  superato  gymnasii  Wernigerodani  candidatus  proban- 
dus  eram,  unde  post  tria  semestria  Islebiam  transmigravi 
ibique  praeceptomm  gymnasii  regii  numero  adscriptus  sum. 

